qundao/data-zh-poetry huggingface dataset:
因委查哈密新屯水源开渠入山，题诗四首·榆树沟
作者：色桐岩
朝代：清

催骑几折出深山，入耳泉声响尚潺。新树渐增垂两岸，故渠初浚带双湾。桑麻自此周原野，沙漠于今列阓阛。夷汉皆趋畎亩事，虽然绝塞乐安闲。几处回庄隔短藩，深山始信有桃源。两行弱柳迎幽客，一带清溪抱碧园。流水纵横频欲枕，野花寂寞总无言。浓阴夏日欣游此，车马由他世外喧。山中宜水水宜亭，水涌山头若建瓴。年久溜穿三峡石，夜深光碎一天星。气连银汉形分白，痕入苍烟界破青。我爱泉声清不寐，毡庐伏枕耐心听。群山嶒峨岭西东，山势峥嵘形不同。扑面轻飙秋夕里，凝眸积雪腊辰中。灵泉波浪疑通海，峡水潆洄若挂空。往日狂流归野潦，于今畎亩羡施功。
和坦园相国小台晴望
作者：艾元徵
朝代：清

登临聊尔策方筇，山色初开烟际容。为爱晴岚依弱柳，况闻幽梵发清钟。春风正拂高低树，冻雪遥连远近峰。寒尽共瞻阳律转，陈诗好与绘劳农。
庆都道中即事
作者：艾元徵
朝代：清

尧母城荒秋气高，关山马首敢言劳。金门止惜东方朔，洛社谁为左伯桃。诗满奚囊凭漫灭，蓬堆潘鬓任萧骚。村人近水浑如画，应识轩车逊尔曹。
挽张之洞联
作者：艾忠琦
朝代：清
体裁：联

春风三载，曾叨雨露来，何地酬恩，文渊马革沙场日；秋水一江，半是军民泪，不堪回首，元圣鸿飞遵渚时。
第六十四回回前诗
作者：艾申
朝代：清
体裁：五言律诗

突兀倚苍穹，谁云巧妙工。滴□岩已竭，神运□常空。人入嵌□里，春归秋□中。□翁何处在，孤塔凛高风。
伯牙台
作者：艾畅
朝代：清

琴理通万汇，泠泠含人心。何必钟子期，始可为知音。绝响久无闻，荒台留至今。寂寞一登眺，日斜江汉深。天风鼓云涛，虚籁生空林。
夜起
作者：艾畅
朝代：清

梦回残酒醒，披衣惬幽步。帘动袅天风，庭虚渍香露。天心澄夜阑，积气暖空素。斜月不到地，光淡桂花树。何处得秋愁，寂寞啼蛩诉。
寄黄树斋
作者：艾畅
朝代：清

一别柴关掩玉华，情怀寥落亦堪嗟。溪风渐冷鹤噤语，山雪欲来梅试花。小病屐声三径涩，间愁阑影一阶斜。思君怕对空潭水，照得吟肩瘦倍加。
经古战场
作者：艾畅
朝代：清

云老日无色，萧萧白草乾。古烽黏壁死，朽骨泣沙寒。大地何曾隘，群生竟不安。纷纷一蛮触，凭吊独心酸。
舟中同赵直夫对月
作者：艾畅
朝代：清

天涯一片月，照我宿淮东。故国几时到，扁舟今夜同。岸高杨柳露，洲远荻芦风。旷坐对清影，浮生念转空。
野花
作者：艾畅
朝代：清

抛却故乡春，远为行役人。野花纷到眼，游子一伤神。大地同风露，孤根独路尘。名园多弃壤，谁许托栽新。
题树斋给谏所藏云龙册子
作者：艾畅
朝代：清

斋空夜静星斗明，陡觉风雨昏镫青。雷轰电闪起咫尺，颓云塞地天冥冥。恍惚奔趋有百灵，海波倒卷枯沧溟。怪君何处得此通神画，令我骇对顷刻迷阴晴。我闻龙本至阳精，屈伸变化无定形。九天九渊任潜跃，出入有去翳以行。世人不知龙德贵，谓可拳养殊不经。谁其画龙即真龙，前有僧繇后所翁。此图未知出谁手，墨香一渍云濛濛。果有蜿蜒势千丈，半露云外藏云中。精灵尽出真宰泣，尺幅神变谁能穷。正恐朝坤有时要霖雨，忽然带云飞去图为空。龙兮龙兮我愿招之复来入，神功既毕此堪蛰老屋。空山伴夜吟雨气，淋漓万古云犹湿。
贺陈澧寿联
作者：芑堂
朝代：清
体裁：联

与观世音同日而生，现寿者相；继阮文达专经以教，为多士师。
感怀
作者：芮复传
朝代：清

回翔浙水遍西东，三十年来梦觉中。拄笏看山真落落，抽帆到岸太匆匆。灵龟以甲难辞灼，慧鸟能言枉入笼。纵有才华宜自惜，当春试看擘花风。
朱陵洞
作者：芮复传
朝代：清

朱陵洞口下飞流，百尺珠帘挂未收。仙女晏归深夜卷，碧萝为带月为钩。
闻雁
作者：芮复传
朝代：清

平沙浅渚耐寒霜，叫破燕云忆断行。莫怪芦汀眠不稳，衡湘虽好是他乡。
入秦道中苦雨口占
作者：芮文烈
朝代：清
体裁：五言律诗

不识秦中路，偏从风里过。平川都是谷，仄径半成河。望去孤村远，行来绕道多。仆夫云瘁矣，前路更如何。
客中送友南归和韵
作者：芮文烈
朝代：清
体裁：七言律诗

经年浪迹总因贫，不惯逢迎但率真。在昔文坛多宿将，只今客路半愁人。交深世讲原从旧，诗出新裁务去陈。归后倘逢知己讯，为言老友尚精神。
寄缪宣白
作者：芮文烈
朝代：清
体裁：七言律诗

秋山无伴不堪游，日落柴门景色幽。枫叶带霜吹野岸，芦花飞雪卧沙鸥。此时我易悲沉寂，亦料君难赋莫愁。漠漠荒烟迷远岫，一溪明月为谁收。
春初访缪宣白因游法兴寺
作者：芮文烈
朝代：清
体裁：七言律诗

春色初融淑气迎，随山信步傍溪行。为寻好友来莲社，因过层岚入化城。怪石点头环法座，幽篁落翠护茶鎗。坐移高树斜阳影，兴尽归来云脚平。
春雪
作者：芮文烈
朝代：清
体裁：七言律诗

客中忧乐本同民，几历严冬又早春。槛外疏枝疑缀玉，陌头衰草恰铺银。口呵冻笔诗肠润，手拨寒灰火色新。共道农人书应瑞，反怜游子问迷津。
登水没山望洮湖二首·其一
作者：芮文烈
朝代：清
体裁：七言律诗

登峰踏破几重烟，石怪松幽处处妍。浩渺湖光平似镜，飘摇帆影大于钱。目收空阔无余地，波卷云霞别有天。寄语劳劳终岁者，何人坐卧此山巅。
登水没山望洮湖二首·其二
作者：芮文烈
朝代：清
体裁：七言律诗

扶筇直上此山巅，放眼苍茫水拍天。雪浪轻帆飞匹练，残霞平衬落金钱。浮沉涌出孤峰秀，近远收回春树妍。伫立不知人世窄，荡胸层叠起云烟。
送僧鞭心东游
作者：芮文烈
朝代：清
体裁：七言律诗

苍茫大地亦何之，孤鹤终难恋旧枝。濑水帆开千里月，苕溪棹满五湖诗。一杯浮渡原无着，半载钦承自有思。撤手悬崖登岸后，愿留残篾破顽痴。
送友
作者：芮文烈
朝代：清
体裁：七言律诗

愧我书佣是也非，知君梓谊正依依。情深未肯轻言别，客久能无念曰归。不觉游丝萦马首，惊看花片点春衣。旗亭折柳难持赠，回首恒阳隔翠微。
途次中秋后一日望月
作者：芮文烈
朝代：清
体裁：五言律诗

八月秋既望，望月正中秋。得句因秋兴，持杯为月留。天高秋气爽，地白月光浮。回首故园月，秋风拂敝裘。
望月寄外
作者：芮永恭
朝代：清
体裁：七言绝句

团圞明月照流黄，入望疑翻地上霜。何事闲云归不得，秋风红叶满池塘。
河北废寺
作者：芮熊占
朝代：清

数尺荒沙没短垣，半弯秋水抱禅门。空林叶落牛羊牧，曲径苔深鸟雀喧。县铎仅存清响寂，断碑难认暮烟昏。参天剩有孤松在，万斛洪涛泻古原。
盘山双峰寺
作者：芮熊占
朝代：清

对立双峰插碧天，中分一径透苍烟。南山日照千林迥，北谷风号万壑连。地隔寒暄难纪岁，僧无甲子不知年。我来静室惊幽客，入座同参柏子禅。
自林亭乘舟至小盘
作者：芮熊占
朝代：清

林亭晓起驾轻舟，一叶飘飘任所游。日涌苍波红似洗，无边烟景望中收。芦荻花飞木叶乾，小盘孤露水中看。村田收歉鱼应足，一架扳罾两钓竿。
自林亭乘舟至小盘·其一
作者：芮熊占
朝代：清

林亭晓起驾轻舟，一叶飘飘任所游。日涌苍波红似洗，无边烟景望中收。
自林亭乘舟至小盘·其二
作者：芮熊占
朝代：清

芦荻花飞木叶乾，小盘孤露水中看。村田收歉鱼应足，一架扳罾两钓竿。
步原韵奉和叔氏
作者：芮维墉
朝代：清
体裁：七言律诗

色相俱空原是幻，本来无喜复何伤。梦中占梦真还假，身外呈身暂亦常。俯仰乾坤谁尔我，优游日月任行藏。碧云高处图双影，两两皈依一瓣香。
古寺
作者：花杰
朝代：清

驿程经古寺，小憩趁斜曛。鸟去下黄叶，客来多白云。梵声催月上，樵影隔溪分。烧芋燃僧火，尘劳愧此君。
寒雀野梅图
作者：花杰
朝代：清

崚嶒白石树槎丫，仿佛江村竹外斜。雪冷山空无梦到，两三寒雀两三花。
寒雀野梅图
作者：花杰
朝代：清
体裁：七言绝句

崚嶒白石树槎桠，仿佛江村竹外斜。雪冷山空无梦到，两三寒雀两三花。
挽张翱
作者：花杰
朝代：清
体裁：联

与人何尤，可怜白发双亲，养子聪明成不幸；自古有死，太息青云一瞬，如君摇落更堪悲。
春日登黔灵山
作者：花杰
朝代：清

拨云攀磴践莓苔，小憩孤亭四望开。白鹿竟随僧老去，青山依旧我归来。泉流仍绕千层塔，春到新添几树梅。到此风尘机已息，置身高处即蓬莱。
泊临淮关
作者：花杰
朝代：清

今夜淮关宿，开窗接杳冥。水光争月白，山影上楼青。镫火人家小，鱼虾野市腥。濠梁千古意，仙梦记曾经。
贺戴三锡70寿联
作者：花杰
朝代：清
体裁：联

帝寿股肱，九霄赐额；民歌父母，八座齐眉。
赠人联
作者：花杰
朝代：清
体裁：联

骑驴寻梅，一天风雪；对竹思鹤，万古云霄。
次良乡琉璃河馆壁题诗韵
作者：苍书叔父
朝代：清

楚山行尽总征途，谁向黄陵唱鹧鸪。烟火不禁愁日暮，江乡还忆煮雕胡。红泪模糊白练巾，封侯夫婿满头尘。弓刀队里羊裘畔，祇共题愁笔墨亲。
次良乡琉璃河馆壁题诗韵·其一
作者：苍书叔父
朝代：清

楚山行尽总征途，谁向黄陵唱鹧鸪。烟火不禁愁日暮，江乡还忆煮雕胡。
次良乡琉璃河馆壁题诗韵·其二
作者：苍书叔父
朝代：清

红泪模糊白练巾，封侯夫婿满头尘。弓刀队里羊裘畔，祇共题愁笔墨亲。
苦旱行
作者：苏佩
朝代：清

火云赤日蒸虫虫，终朝兀坐红炉中。煅不熟兮炼不死，头颅铁硬心胆雄。我欲翻身入水府，援枹椎破龙宫鼓。蛟鼍无数横空江，胡为不助天公雨。中田苗槁心忉忉，到处山村勤桔槔。面皮漆黑背皮脱，朱门谁悯农夫劳。雩坛纷纷竞禳祀，禁止腥臊私上市。腐儒穷年咬菜根，官家破戒盘登鲤。石田未获愁催租，优诏前年曾免逋。我家有租赦不到，仓箱空乏啼妻孥。埋头祇知守章句，朝不能保遑计暮。空教经籍填心胸，生涯一样书中蠹。自古恒心惟士能，凶荒恐与前相仍。此日沛然甘雨下，此时立看新谷登。洁白荷花绕水阁，漫召宾僚恣欢乐。无事当先天下忧，十万苍生命寄托。
陵阳山馆怀紫阶
作者：苏佩
朝代：清

闲云懒得向高飞，万里青天一鹤归。不饮免教人共醉，无言愁与世相违。江湖结纳多新雨，身世飘零汉落晖。闻道孙阳还冀北，枥中老马望依依。
雪霁东郊寻梅不得怅然作此
作者：苏佩
朝代：清

溪岸风力尖，吹面如刀割。探梅不知寒，犯晓去踏雪。昨梦梅花开，高枝我攀折。娟娟林下人，缟袂拂烟月。经过村复村，而无一树发。独立斜阳间，相思愁欲绝。
挽彭玉麟联
作者：苏元春
朝代：清
体裁：联

是衡岳间气所钟，百战余生，依旧驰驱劳国事；当海上虏氛未靖，九原遗憾，还应慷慨策边防。
辛巳元夕牧翁偕我闻居士载酒携灯过我荒斋牧翁席上诗成依韵奉和
作者：苏先
朝代：清

春城箫鼓竞阗阗，别样风光短烛前。残雪楼台行乐地，薄寒衣袂放灯天。银花火树如人艳，璧月珠星此夜圆。一曲霓裳君莫羡，新诗谁并玉台妍。
书院疏梅
作者：苏再渔
朝代：清
体裁：七言律诗

静馆呈芳第一枝，花魁破玉绕鱼池。寒酸尽有儒生意，雅淡宁无处士诗。窗下月明疏影瘦，砚前风暖暗香迟。景明公后堪长叹，谁对春梅酒数卮。
兰溪烟柳
作者：苏再渔
朝代：清
体裁：七言律诗

章台分得绿阴娇，摇曳兰溪几万条。晚雾浅笼莺语滑，暮烟斜系马蹄遥。迷离两泪含新眼，淡荡风情约舞腰。珍重弗令攀折去，好看飞絮满溪桥。
南湾牧笛
作者：苏再渔
朝代：清
体裁：七言律诗

晓风飞尽一溪烟，短笛悠扬古岸边。信口数声横犊背，无腔频弄过村前。轻翻蝴蝶蒹葭渚，乱落梅花野渡船。遥听余音归断续，依然吹出杏花天。
双池映月
作者：苏再渔
朝代：清
体裁：七言律诗

涟漪澄净满池秋，玉兔当空处处幽。一样斗牛呈皓魄，平分南北印河州。亭前新影钩沉沼，桥首清光镜落流。萍藻勿令波面锁，倩风开出广寒浮。
孤艇悬帆
作者：苏再渔
朝代：清
体裁：七言律诗

中湖摇曳片帆征，风送兰浆一叶轻。紧处直飞三汲影，缓时平泻半溪声。桥横乍落斜阳淡，浦阔重悬皓魄清。最喜王孙神锡梦，南昌千古独留名。
汀沙落雁
作者：苏再渔
朝代：清
体裁：七言律诗

一带晴沙十里平，随阳齐列阵南征。纵横影乱芦花白，嘹亮声凄夜月清。系帛常怀苏武唳，惊寒神念郝经行。中途暂戢今宵羽，遥忆衡峰韵转生。
法华清磬
作者：苏再渔
朝代：清
体裁：七言律诗

悠悠玉磬隔汀沙，宛在中央扣法华。清响几番逾走浪，余音一缕袅浮槎。泠然有意敲残月，静处无心击断霞。独调宫商名利淡，此声应属老僧家。
渎水鸥浮
作者：苏再渔
朝代：清
体裁：七言律诗

凫鹥惟事习幽栖，渎水流连泛碧溪。傍母稳眠于渚下，寻盟徐咏至泾西。双踪写化真如幻，孤影霞飞落与齐。点点浮沉时聚散，恁从波浪逐高低。
莲渚松风
作者：苏再渔
朝代：清
体裁：七言律诗

昂霄苍秀挺芳洲，四水茫茫景色幽。绿盖影摇云鹤舞，翠涛声沸钵龙游。松针细刺苔衣落，花粉常侵客袖留。莫道沧桑今古异，湖光春暖日悠悠。
西岸渔灯
作者：苏再渔
朝代：清
体裁：七言律诗

晚歌欸乃落霞鲜，西岸渔灯遍一川。点点熹微依古渡，星星黯淡落流泉。芦花入焰酲初醒，枫树舣舟钓欲眠。亦有邻翁乞新火，晓篱分出带溪烟。
候月
作者：苏功
朝代：清
体裁：古风

谢俗接旷原，微风饯日暮。日暮暝色来，苍茫识烟树。疏钟敲不断，半规前峰吐。俄然满太虚，万里绝阴雾。心将月同清，月与景俱赴。波冷无去来，山色有新故。蹑影就松阴，不惊将梦鹭。浩荡乾坤内，陶此赏心晤。
挽彭玉麟联
作者：苏厚沣
朝代：清
体裁：联

仲由负米，冉求督战，原宪却粟，闵损辞官，众长独自兼，公是圣门高弟子；禆谌草创，世叔讨论，行人修饰，东里润色，四事未能一，我惭大幕列宾僚。
挽彭玉麟联
作者：苏厚沣
朝代：清
体裁：联

先平江表，后靖海疆，尽瘁鞠躬，诸葛出师能捍国；名震中兴，心忧外侮，深谋远虑，鄂王有疏阻和夷。
代飞来双白鹄
作者：苏去疾
朝代：清

四鸟生商山，羽翼日已齐。衔羽复接翼，啾啾何凄凄。问鸟何所规，称我黄口时，四体少羽毛，待哺常声悲。中道痛失哺，八翼共因依。朝拾覆车粟，暮还空城栖。跄跄蓬蒿居，性命宜无违。子有山海志，安能久卑栖。风雨一交际，东西南北飞。我欲随汝去，一身悲斧斯。劝汝依藩篱，忧汝寒与饥。交颈长太息，泪落空复为。回顾世间人，和乐真不支。
独游
作者：苏去疾
朝代：清

独游泉上寺，篁翠杂衣凉。灌木吟山路，春禽向夕阳。禅房深晚秀，空谷静天香。坐对双溪水，濠梁辨未忘。
秋尽怀八绣丈客蜀中
作者：苏去疾
朝代：清

凉风在群木，万壑有哀音。天末应搔首，千山起暮吟。洞庭波始阔，峡水月常阴。魂梦犹难到，愁君白发侵。
百字令
作者：苏堪
朝代：清
体裁：词

雨晴山出，正城东草软，湖光摇堞。一点红旗遥指处，万众沉沉初列。九地潜攻，从天倏下，客主旋相蹑。阎浮俄震，火云冲散飞蝶。驰马来者髯公，徼吟弄策，忧国颜成缬。唤起忠魂应再世，满眼英年人杰。楚户终强，江流休转，老去馀心铁。鼓鼙声远，受恩空自肠热。
挽张百熙联
作者：苏天祥
朝代：清
体裁：联

谁云中国以学亡，当年怪雨盲风，赖公只手独擎，渐洗西东雌伏耻；何事老成于世谢，际此千钧一发，畴是热心继起，不令南北骏群空。
孟春花园即事
作者：苏如兰
朝代：清
体裁：五言绝句

独坐觉无聊，花园闲骋步。会开桃李芳，为拟新春赋。
望夜观月·其一
作者：苏如兰
朝代：清
体裁：七言律诗

人言三五月常圆，谁处深闺独稳眠？错认晓妆光对镜，那堪夜坐冷侵毡！多情本是晶莹极，静境真疑绰约偏；宫里妲娥未相识，更阑仍自倚窗前。
望夜观月·其二
作者：苏如兰
朝代：清
体裁：七言律诗

双亲盼望早成名，催上鳌峰恨去程；谬列雁行渐尔妹，渐舒骥足是吾兄。风尘自昔多甘苦，云树于兹倍秀荣；只恐归来难聚首，病中强起送文旌。
与青县陈甥矩亭话旧
作者：苏守庆
朝代：清

忧患余生梦后天，搬荆重话乱离前。裕之身世悲何极，元亮归来事可怜。衰惫羞言甥似舅，沧桑真见海成田。中原烽燧何时靖，愿尔能挥祖逖鞭。
定州道上
作者：苏宏祖
朝代：清

潦倒书生兴已阑，何缘好梦到渔竿。冲霄岂是羽毛满，曳尾曾经道路难。侯骨自知非李广，缺唇今竟补方干。入官先效蛮娘舞，旧样时人不喜看。
漂母祠
作者：苏宗经
朝代：清

世俗薄寒士，那如一漂母。异眼看王孙，一饭亦不朽。太息淮阴子，才高数不偶。既报饮食恩，难事司农后。有力同逐鹿，无智免烹狗。生死事太奇，都在妇人手。毕竟爱才者，食报自长久。祠庙小如拳，千金能买否。
寒柝
作者：苏宝书
朝代：清

急柝深宵警，羁人梦欲惊。声传街十二，冷逼夜三更。入耳风初峭，关心月尚明。馀音流野外，断续和鸡鸣。
拟谢灵运游南亭
作者：苏宝书
朝代：清

清景媚霁月，斜阳半翠微。白云叠巘崿，片片相因依。游子思故乡，千里眺郊畿。园禽知气候，池草生方菲。幸睹景物好，转觉年岁非。美人叹迟暮，伤心知者稀。安能驻华发，朱轮不西归。寄语同心客，无负此春晖。
七月初八日祖母诞辰
作者：苏履吉
朝代：清
体裁：七言律诗

题旌今沐圣恩覃，茹苦应教晚节甘。客岁秋风归阙北，今朝寿日忆闽南。八旬方喜年开六，七夕难忘事乞三。但愿延龄符远祝，承欢长得奉饴含。
九仙山十二景步明代诗人张士宾原韵 其一 灵鹫奇花
作者：苏履吉
朝代：清
体裁：七言绝句

一朵奇花带笑拈，何年移种此山岩？至今犹见空中色，自是西来玉骨纤。
九日同淑芳登此山并游金山寺
作者：苏履吉
朝代：清
体裁：五言律诗

九日登高会，驱车上此山。仰观近星斗，俯览遍城关。碧汉云万里，黄河水一湾。与君同远眺，缓步待跻攀。
二十一日，喜淑芳至署，补祝寿辰。仍用前祝家慈寿辰原韵
作者：苏履吉
朝代：清
体裁：七言律诗

夫妻重得会团圆，回忆初婚卅四年。人道莫言新面老，花开终觉旧枝鲜。一身多病怜衰瘦，百岁相偕喜淑贤。此日玉关仍远至，还看再结半身缘。
五月十九日，甜水井次壁上旧题原韵
作者：苏履吉
朝代：清
体裁：七言律诗

怀卿不尽别离诗，今日真教再见时。最喜儿孙亦行远，但知兄弟莫言私。何年薄宦云归岫，此夜深情月照帷。唯有高堂增望想，天南万里信依驰。
余刻《送淑芳归里》诗，时敦煌有赵木匠，能刻行书，颇不失真。其妇能作墨拓。近又刻《敦煌留别》诸诗，其拓本仍出妇手。乞余书素箑，题以赐之
作者：苏履吉
朝代：清
体裁：七言律诗

句爱香山老妪知，矧由纤手拓新诗。狂呤自为分离赋，文采偏参刻镂宜。此日留痕看鸿爪，当年索解到娥眉。怜他工作愚夫妇，也识歌章重唱随。
六月十九日游月牙泉
作者：苏履吉
朝代：清
体裁：五言律诗

七载边关客，年年快此游。天高风扫暑，地僻径通幽。酌酒邀同伴，看花豁远眸。归来聊纪胜，明日是新秋。
冬至夜，题瓜州口旅店壁上，怀汝阳令王青厓
作者：苏履吉
朝代：清
体裁：七言律诗

昔年曾记此题诗，正值秋风报捷时。七载我犹惭骥伏，一官君己慰乌私。重寻旧句尘封壁，再续新吟月照帷。最是师生联意气，何堪官辙各分驰。
冶海冰图
作者：苏履吉
朝代：清

冶海呈奇异，寒流结素冰。虚心生万象，皓质起千层。壁射灵光耀，人惊爽气澄。瑶池常献彩，此景最宜称。
刘谏堂扬廷别驾同年寄《赠友竹山房诗草》七言四绝，仍次原韵奉答·其一
作者：苏履吉
朝代：清
体裁：七言绝句

白描安歌自言诗，妆饰无须假粉脂。悟得水中盐味在，嬴他藻绘太矜持。
创修《敦煌县志》
作者：苏履吉
朝代：清
体裁：七言律诗

敦煌今昔不相侔，七十年来志未修。疆域新分安哈界，人文旧向汉唐收。两关要地推雄控，一邑名区纪胜游。愧我风尘为俗吏，敢邀同学重搜求。
又次题敦煌志书原韵四首·其一
作者：苏履吉
朝代：清
体裁：五言律诗

汉世传名郡，于今列邑疆。两关通玉塞，五载绾铜章。行秩渐縻粟，离怀威折杨。一书聊志胜，犹是古敦煌。
又次题敦煌志书原韵四首·其二
作者：苏履吉
朝代：清
体裁：五言律诗

秩事重编订，名贤信可传。残碑标石洞，旧志附金泉。迁到人分地，飞来马自天。犹嗟今昔异，纪载笔非椽。
同马参戎游鸣沙山月牙泉歌
作者：苏履吉
朝代：清
体裁：古风

敦煌城南山鸣沙，中有大泉古渥洼。后人好古浑不识，但从形似名月牙。或为语言偶相类，听随世俗讹传讹。我稽志乘分两处，古碑何地重摩挲？参戎马公偏好道，茸修古庙山之阿。约日驱车同访胜，一泓清漪月钩斜。堆沙四面风卷起，人来坐坠寂无哗。忽闻沙里殷殷响，声似渔阳鼓掺过。人道神灵不可测，英物未许人搜罗。汉武当年产天马，万晨沙场战马多。何如今日成陈迹，沙不扬尘水不波。渥洼渥洼是与否，我还作我鸣沙山下月牙歌。
城上晓望即景四首·其一
作者：苏履吉
朝代：清
体裁：七言绝句

巍峨奎阁镇城东，更有三危一望中。好看天边日初出，海门万丈早潮红。
城上晓望即景四首·其三
作者：苏履吉
朝代：清
体裁：七言绝句

西云观在古城西，观稼亭前黄昌题。要识杏花春雨里，白沙轻土好耕犁。
城上晓望即景四首·其二
作者：苏履吉
朝代：清
体裁：七言绝句

城南十里尽沙山，中有天泉月一湾。见说渥洼神马异，几回游兴未能删。
城上晓望即景四首·其四
作者：苏履吉
朝代：清
体裁：七言绝句

党河城北少余流，渠水中分十道收。最爱春耕与秋获，黄云碧浪满平畴。
大风
作者：苏履吉
朝代：清
体裁：古风

大风飙起沙飞扬，天上白日为昏黄。城中沙尘入户牖，须臾几案堆如霜。人面咫尺不可辨，视若鬼蜮渐茫茫。始知人世有奇变，霎时明灭成沧桑。三日两日不见息，风声瑟瑟人凄凉。夜半月影忽东上，恍如白昼日重光。不识大风归何处，天公还我云汉章。呜呼人心变幻不可测，因风吹火时诪张。安及天公长鉴此，不使肆口声如簧。
家慈诞辰
作者：苏履吉
朝代：清
体裁：七言律诗

年登重五老慈亲，万里今朝忆诞辰。蒲酒好斟南至日，萱花长护北堂春。西关望隔怀儿远，东海筹添阅岁频。菽水承欢娱彩舞，可知遥祝属行人。
家计
作者：苏履吉
朝代：清
体裁：七言律诗

读书仍恋旧生涯，儒素才分自一家。有酒不妨呼客醉，无钱何必向人赊。妻还知俭亲烧菜，子亦安贫学种瓜。最是文章难定价，古来多少字笼纱。
敦煌八景咏 其一 两关遗迹
作者：苏履吉
朝代：清

西界阳关与玉关，于阗古道迹犹存。曾看定远成功返，已遣匈奴绝塞奔。此日歌传三迭曲，当年地纪万军屯。一方雄控今何苦，几度春风许等论。
敦煌八景咏 其七 绣壤春耕
作者：苏履吉
朝代：清

周围绣壤簇如茵，翠色平铺处处新。南陌风和睛欲遍，西畴日暖绿初匀。老农挟杖依田畔，稚子携锄立水滨。但愿长官勤抚字，丰年屡抿乐吾民。
敦煌八景咏 其三 危峰东峙
作者：苏履吉
朝代：清

矗立三峰碧汉间，相看积雪接天山。朝暾初上高如掌，暮霭微凝翠若鬟。是处排空还耸峙，几回凭眺欲跻攀。停车道左频翘首，云白无心出岫间。
敦煌八景咏 其二 千佛灵岩
作者：苏履吉
朝代：清

南山一望晓烟收，石洞㟏岈景色幽。古佛庄严千变相，残碑剥蚀几经秋。摩挲铜狄空追忆，阅历沧桑任去留。玉塞原通天竺国，不须帆海觅瀛州。
敦煌八景咏 其五 月泉晓彻
作者：苏履吉
朝代：清

胜地灵泉彻晓清，渥洼犹是昔知名。一湾如月弦初上，半壁澄波镜比明。风卷飞沙终不到，渊含止水正相生。竭来亭畔频游玩，吸得茶香自取烹。
敦煌八景咏 其八 沙岭晴鸣
作者：苏履吉
朝代：清

沙州自古是名区，地似鸣传信不诬。雷送余音听袅袅，风生细响语喁喁。如山积满高千尺，映日睛烘彻六隅。巧夺天工赖人力，声来能使在斯须。
敦煌八景咏 其六 古城晚眺
作者：苏履吉
朝代：清

雉堞迷离映夕阳，城西原是古敦煌。榛苓已作今时慕，禾黍谁怀故国伤。最羡三秋呈霁色，依然四郡镇岩疆。闲来纵目荒郊外，一阵清风晚稻香。
敦煌八景咏 其四 党水北流
作者：苏履吉
朝代：清

党河分水到十渠，灌溉端资立夏初。不使北流常注海，相期东作各成潴。一泓新涨波浪浅，两岸平排树影疏。最爱春来饶景色，塞冰解后网鲜鱼。
敦煌八景咏·两关遗迹
作者：苏履吉
朝代：清

西界阳关与玉关，于阗古道迹犹存。曾看定远成功返，已遣匈奴绝塞奔。此日歌传三迭曲，当年地纪万军屯。一方雄控今何苦，几度春风许等论。南山一望晓烟收，石洞㟏岈景色幽。古佛庄严千变相，残碑剥蚀几经秋。摩挲铜狄空追忆，阅历沧桑任去留。玉塞原通天竺国，不须帆海觅瀛州。矗立三峰碧汉间，相看积雪接天山。朝暾初上高如掌，暮霭微凝翠若鬟。是处排空还耸峙，几回凭眺欲跻攀。停车道左频翘首，云白无心出岫间。党河分水到十渠，灌溉端资立夏初。不使北流常注海，相期东作各成潴。一泓新涨波浪浅，两岸平排树影疏。最爱春来饶景色，塞冰解后网鲜鱼。胜地灵泉彻晓清，渥洼犹是昔知名。一湾如月弦初上，半壁澄波镜比明。风卷飞沙终不到，渊含止水正相生。竭来亭畔频游玩，吸得茶香自取烹。雉堞迷离映夕阳，城西原是古敦煌。榛苓已作今时慕，禾黍谁怀故国伤。最羡三秋呈霁色，依然四郡镇岩疆。闲来纵目荒郊外，一阵清风晚稻香。周围绣壤簇如茵，翠色平铺处处新。南陌风和睛欲遍，西畴日暖绿初匀。老农挟杖依田畔，稚子携锄立水滨。但愿长官勤抚字，丰年屡抿乐吾民。沙州自古是名区，地似鸣传信不诬。雷送余音听袅袅，风生细响语喁喁。如山积满高千尺，映日睛烘彻六隅。巧夺天工赖人力，声来能使在斯须。
敦煌署中作
作者：苏履吉
朝代：清
体裁：古风

古人作吏重爱民，今人作吏先患贫。爱民患贫不两立，聚敛何如有盗臣。官取诸民民取士，此中应识民艰苦。半丝半粒悉脂膏，视此岂容为过取。我闻国计关民生，民能一心成坚城！矧是太平亲民吏，曷不慎守贻令名。
敦煌署内藏拙居杂咏八首·其一
作者：苏履吉
朝代：清
体裁：五言绝句

我爱居藏拙，门通曲经幽。公余时退步，多半此勾留。
敦煌署内藏拙居杂咏八首·其八
作者：苏履吉
朝代：清
体裁：五言绝句

我爱居藏拙，灯光映座隅。独行如对影，自问愧曾无？
次七道沟旅店壁上无名氏诗原韵
作者：苏履吉
朝代：清
体裁：七言律诗

七年奔走玉关西，到处飞鸿印雪泥。似我性情虽喜咏，伤人言语莫漫题。诗存忠厚饶相赏，事涉矜狂转自迷。路柳依依随意绿，春来好听早莺啼。
次王青厓《沙州竹枝词》原韵八首 其五 月牙泉
作者：苏履吉
朝代：清
体裁：词

清泉一勺月为牙，四面堆沙映日斜。为问渥洼何处是，龙媒除此别无家。
次瓜州口，接王生章之来书，知登拔萃，志喜
作者：苏履吉
朝代：清
体裁：七言律诗

佳音报我喜成名，始信文章有定评。五试冠军推独步，一线选隽兆先声。粗官自愧三年望，高第相期万里程。衣钵真传谁见许，知君笔下本纵横。
洮州即事叠韵四首
作者：苏履吉
朝代：清

六月炎威尚著绵，终年多半是寒天。山城不愧官司马，十日才收税马钱。民情莫道软如绵，满纸虚辞辄叩天。堪笑问来无别事，相争数百是釐钱。惯撚羊毛不纺绵，褐衫堪护雨淋天。一番冰雹匆匆过，便望官租免纳钱。柳花随处□成绵，讵料洮城别有天。二麦不收民鲜食，买时先自计囊钱。
洮州即事叠韵四首·其一
作者：苏履吉
朝代：清

六月炎威尚著绵，终年多半是寒天。山城不愧官司马，十日才收税马钱。
洮州即事叠韵四首·其三
作者：苏履吉
朝代：清

惯撚羊毛不纺绵，褐衫堪护雨淋天。一番冰雹匆匆过，便望官租免纳钱。
洮州即事叠韵四首·其二
作者：苏履吉
朝代：清

民情莫道软如绵，满纸虚辞辄叩天。堪笑问来无别事，相争数百是釐钱。
洮州即事叠韵四首·其四
作者：苏履吉
朝代：清

柳花随处□成绵，讵料洮城别有天。二麦不收民鲜食，买时先自计囊钱。
皇甫古台怀古·其一
作者：苏履吉
朝代：清
体裁：七言律诗

山中谁筑读书台，玄晏先生著作来。载籍兼修高士传，行踪不与后人猜。天还有意怜衰草，云自无心锁绿苔。几度登临深景仰，长留明月共徘徊。
皇甫古台怀古·其二
作者：苏履吉
朝代：清
体裁：七言律诗

南望离山簇晓烟，牛家别墅仰前贤。庭培老树流芳远，郡袭奇章继绪绵。父子天伦能悟主，诗书世业冀承先。于今梵刹仍居址，栋宇巍峨代几迁。
盐井
作者：苏履吉
朝代：清
体裁：七言绝句

南望盐川五里途，煮来双井水成珠。朝朝集上薪为桂，六十余家卖尽无？
离别敦煌父老士民
作者：苏履吉
朝代：清
体裁：古风

古来为官者，患在不自知。新官初来日，旧官将去时。谁兴来暮歌，谁泐去思碑。古人如可作，此语非我欺。忆我来兹土，刚是一年期。我民无犯法，法在有等差。我民有待泽，泽及无或遗。二者皆吾勉，未必无偏私？嘉哉我士民，古风尚可追。士习略淳朴，民俗近恬熙？舆情思所威，责在官所为。顾我一书生，十载莅边陲。循声非敢忘，终岁累奔忙。春风度玉关，夏雨本相随。秋霜及冬日，畏爱宜并施。谁为一年中，不足言抚绥。所愧亲民官，官与民相离。未闻为父母，不自爱其儿。未闻为赤子，不以母是依。但愿吾父老，特此千庭帏。人生重孝悌，百行为首推。从此施于政，家国无异宜。士民听我语，治人先自治。耕读安本分，举动循矩规。听戒在多事，好讼逞虚辞。勿以身试法，私翼长官慈。新官父母来，我去从此辞。匪徒为尔言，呈亦凛在兹。
腊月奉大宪檄调赴肃商办盘查，次圪塔井，步壁上前题原韵
作者：苏履吉
朝代：清
体裁：五言律诗

不道归期速，又看去路遥。人情趋炭热，世态类冰消。省事宜缓和，多才忌吝娇。此心何新属，犹自忆前宵。
迄今八载，其妇以旧箑缴还，复索新箑，并迄书前诗。适淑芳重来，再回前韵，并书以赐之
作者：苏履吉
朝代：清
体裁：七言律诗

似我浮云万里随，玉关重止喜齐眉。贤愚未必钟情异，贵贱端看守分宜。夜雨酣呤新得句，秋风珍惜旧题诗。莫言官与民相隔，君实犹教妇女知。
过武夷山
作者：苏履吉
朝代：清
体裁：七言律诗

舟人遥指武夷山，山下泉流九曲湾。境冠八闽谁与比，春当三月客登攀。峰峦秀出诸天外，磴道高悬半石间。玉女料应怜远去，归来好认旧时颜。
题敦煌县署七年四至之堂
作者：苏履吉
朝代：清
体裁：七言律诗

七年四至此名堂，坐对斯民信悚煌。不改书生真面目，犹怀慈母旧心肠。儿童渐忘春增长，父老相看岁健康。愧我去来踪靡定，漫言五载报循良。
子房山
作者：苏嵋
朝代：清

圯桥进履处，洪波没碑颡。留得子房山，颓然立榛莽。可怜楚王峰，朝昏共俯仰。黄石与赤松，令人有余想。当年秦皇鹿，得失如反掌。况乃韩彭辈，身命付罗网。今古此浮名，谁能塞天壤。悲风起林末，谡谡发枯响。空瞻博浪墟，轮蹄自来往。
得鹤川守崔斗瞻札
作者：苏嵋
朝代：清

剑津离别后，廿载各天涯。山雨迷归雁，淮云急逝骓。干戈方过眼，发鬓已成丝。万里伤心事，音书到下邳。
秋望
作者：苏嵋
朝代：清

关山迢递夕阳斜，衰草离离客路赊。野水连天惟渡鸟，孤城隐雾半藏花。南来旅雁云边笛，北云归鞍塞上笳。独怪湖滨垂老叟，经年寂寞滞天涯。
秋望
作者：苏嵋
朝代：清
体裁：七言律诗

关山迢递夕阳斜，衰草离离客路赊。野水连天惟渡鸟，孤城隐雾半藏花。南来旅雁云边笛，北去归鞍塞上笳。独怪湖滨垂老叟，经年寂寞滞天涯。
杏花村
作者：苏应穟
朝代：清
体裁：古风

池阳二月春风深，清江水溢春波新。波影摇红上春树，枝头春色开遥岑。遥岑曲曲青帘下，湘帘半卷花枝亚。宝马嘶回金犊车，千金不换春风价。谁家铁笛暗飞声，芳草天涯无限情。古坞藤垂莺语路，明湖翠冷远山亭。醉来欲傍黄公住，不记当年放歌处。笑指高楼杨柳边，又向前村踏花去。
堂联
作者：苏廷玉
朝代：清
体裁：联

南海许垂纶，无日不思鲸浪静；西川曾建节，有怀未报主恩深。
乐昌大滩
作者：苏廷魁
朝代：清

乐昌六十滩，兹滩为巨擘。风雷万古忿，蛟龙不敢宅。我来子月尾，潦尽滩见脊。尚挟三泷流，争此五里石。先声蓄高势，后劲接生力。滩师语约束，激昂赴大敌。一舟方枝梧，数舟助嚄唶。屡挫气益厉，竞进劳未息。下滩虎蓦坡，上滩蚁缘壁。朔风吹暮雨，并作寒威逼。水宿今浃旬，江梅慰行客。
友人为余述所闻见有可叹者要余赋诗事非一时故章无伦次义存讽谕庶几闻者足戒云尔
作者：苏廷魁
朝代：清

岭海风清坐啸秋，身兼三组叹诸侯。琼筵争睹鹲𳐔盏，锦段多归翡翠楼。传道建威临越镇，何劳执宪告交州。龙骧酌水题诗处，凫舸扬旌访古游。蓬莱仙吏不知名，任达疏慵洵有情。力拯鱼头劳障水，生来猿臂善谈兵。陶公甓运分阴重，桓发金输博戏轻。录事囊家多侠客，溷翁华发念苍生。李郎年小擅歌场，日坐朱门燕寝香。花下濡头逃酒令，镫前假面学谈娘。鸳鸯锁络葳蕤结，琥珀钩生的皪光。会得东山丝竹意，劝君行乐莫相忘。十丈红尘暗醉乡，冈头歌舞惜荒凉。何来日下埋轮使，惊散春风结客场。汉殿果应冠獬豸，坡山不久驻仙羊。口碑今比阎罗老，当日谁陈借寇章。
友人为余述所闻见有可叹者要余赋诗事非一时故章无伦次义存讽谕庶几闻者足戒云尔·其一
作者：苏廷魁
朝代：清
体裁：七言律诗

岭海风清坐啸秋，身兼三组叹诸侯。琼筵争睹■■盏，锦段多归翡翠楼。传道建威临越镇，何劳执宪告交州。龙骧酌水题诗处，凫舸扬旌访古游。
友人为余述所闻见有可叹者要余赋诗事非一时故章无伦次义存讽谕庶几闻者足戒云尔·其一
作者：苏廷魁
朝代：清

岭海风清坐啸秋，身兼三组叹诸侯。琼筵争睹鹲𳐔盏，锦段多归翡翠楼。传道建威临越镇，何劳执宪告交州。龙骧酌水题诗处，凫舸扬旌访古游。
友人为余述所闻见有可叹者要余赋诗事非一时故章无伦次义存讽谕庶几闻者足戒云尔·其三
作者：苏廷魁
朝代：清

李郎年小擅歌场，日坐朱门燕寝香。花下濡头逃酒令，镫前假面学谈娘。鸳鸯锁络葳蕤结，琥珀钩生的皪光。会得东山丝竹意，劝君行乐莫相忘。
友人为余述所闻见有可叹者要余赋诗事非一时故章无伦次义存讽谕庶几闻者足戒云尔·其二
作者：苏廷魁
朝代：清

蓬莱仙吏不知名，任达疏慵洵有情。力拯鱼头劳障水，生来猿臂善谈兵。陶公甓运分阴重，桓发金输博戏轻。录事囊家多侠客，溷翁华发念苍生。
友人为余述所闻见有可叹者要余赋诗事非一时故章无伦次义存讽谕庶几闻者足戒云尔·其四
作者：苏廷魁
朝代：清

十丈红尘暗醉乡，冈头歌舞惜荒凉。何来日下埋轮使，惊散春风结客场。汉殿果应冠獬豸，坡山不久驻仙羊。口碑今比阎罗老，当日谁陈借寇章。
大庙峡
作者：苏廷魁
朝代：清

北江无缓流，十里径一折。初险试中宿，波势怒将泄。已过太平角，涨沙积晴雪。陡立香炉峰，束江作喉舌。狞石不受篙，篙锋猛相啮。鸿荒有遗迹，累累蜂窠缀。长年督众力，错迕手见血。乘机一转舵，引臂百鍊铁。深青凛习坎，昏黄遽出穴。轻舸时低昂，孤怀自超越。前舟浈阳来，疾帆飞鸟瞥。
广州华林寺九老堂联
作者：苏廷魁
朝代：清
体裁：联

谛观活水游鳞，供老胸怀宜净土；漫拟闲云野鹤，翻新图画即香山。
杏林庄联
作者：苏廷魁
朝代：清
体裁：联

百花欲笑梦初觉；万古不愁云自闲。
藤鼓歌
作者：苏廷魁
朝代：清

断藤作鼓武功壮，打破浔猺万山瘴。盛代能和金石声，当日怀思廉耻将。九层崖抱仙人关，大藤之峡盘其间。侯渠倡乱十载横，韩都御史来征蛮。焚巢捣穴一鼓上，引猿附蚁如掉鞅。飞来三百陶家军，歼尽五屯力山党。大藤如斛亘千丈，斧断蜿蜒疾雷响。军门饶镯备凯乐，新鼓鼍鸣酒行赏。师和令肃民更生，后有王蔡宣威灵。磨崖云封字漫灭，此鼓尚带玄黄腥。我曾访古泷水旁，韩公血食光桐乡。歌献迎神送神曲，不闻挝鼓神不翔。即今留阁乌台侧，百怪闻风失精魄。包收陆放马成湖，镇压须凭督军力。伏波铜鼓土花碧，辉映千秋得联璧。去年平定西海戎，作歌愿补陈仓石。
赣州夜发谢孝廉同作
作者：苏廷魁
朝代：清

征路看牛女，推篷薄醉时。微风添水韵，新月弄秋姿。不寐青山对，含情白鹭知。玄晖多逸兴，隐雾若为期。
雨泊阊门
作者：苏廷魁
朝代：清

悄听孤舟雨，能回万里心。寒山钟不到，笠泽意何深。把钓惭真隐，啼乌奈苦吟。姑苏城下水，十载托知音。
圆通洞
作者：苏惇元
朝代：清
体裁：古风

巨石架厓厂，缔构是何年。竹树蔽阴翳，峰峦罗㠝岏。昔时智者师，跏趺常留连。我来日已暝，岩壑凝苍烟。木叶声槭槭，溪流鸣溅溅。坐久心已清，尘凡咸弃捐。我欲携孤琴，长此理清弦。
史梦兰继室田太夫人九十大寿
作者：苏昆甫
朝代：清
体裁：联

罗郁道成九百岁；瑶池桃实三千年。
海子清明
作者：苏春
朝代：清

淑景遥看御苑赊，春犁初动路纹斜。低飞塞雁连丝雨，繁蕊山桃发瘦花。草际酒痕晴上冢，帽檐柳叶晚归家。凋零亲串松楸梦，间倚东风鬓亦华。
铜台铺晚眺
作者：苏春
朝代：清

孤城郭外眺烟波，日落云寒朔气多。四海萍踪人易老，万山雪色雁初过。穆陵壮气连边塞，漳水分流纳卫河。更值天涯将岁暮，平生心事独悲歌。
挽张之洞联
作者：苏晋
朝代：清
体裁：联

丞相归天，从此大名垂宇宙；英雄造世，永留铜像峙江湖。
挽张之洞联
作者：苏晋
朝代：清
体裁：联

考工兴学，理财睦邻封，殚三十载惨淡经营，乃凌驾亚细亚欧罗巴奥大利墨利加名人传中，分据一席；变法匡君，筹边安社稷，括廿四史文章经济，试胪列司马光陆忠宣李文饶张江陵诸贤相外，独有千秋。
挽曾纪泽联
作者：苏晋
朝代：清
体裁：联

名儒名将名相，笃生一家，后贤接武为难，特恢七万里全权，追踪博望殊勋，与日隆隆，恩遇匪由门第重；小学西学中学，包涵万国，当世需材孔亟，胡竟一个臣不禄，屈指瓣香先达，如侯卓卓，人才应叹地球稀。
杨桥八景诗 其一 双桥虹影
作者：苏景云
朝代：清
体裁：七言绝句

截水为梁驾碧空，双双落影似垂虹。临河不必停车问，益信桃源路可通。
杨桥八景诗 其七 蒲荡渔灯
作者：苏景云
朝代：清
体裁：七言绝句

停舟傍晚聚蒲湾，矗起明灯似火山。照得渔家通夜饮，醉歌无油借消闲。
杨桥八景诗 其三 庵墩灵迹
作者：苏景云
朝代：清
体裁：七言绝句

芳声千载著灵基，大士慈航济众奇。百尺高墩当户立，超登觉岸可无疑。
杨桥八景诗 其二 汇水尖峰
作者：苏景云
朝代：清
体裁：七言绝句

两岸书生振水滨，骚人墨客汇如鳞。形家深识其中故，道有尖峰是笔珍。
杨桥八景诗 其五 薛墓松涛
作者：苏景云
朝代：清
体裁：七言绝句

郁郁苍苍古墓松，后昆爱护仰棠同。微风若向枝头鼓，恍似春深振蛰龙。
杨桥八景诗 其八 荻洲雀噪
作者：苏景云
朝代：清
体裁：七言绝句

浅水沙汀荻郁葱，千群小雀聚丛中。悠游不虑鹰鹯逐，喜噪喧哗渡远风。
杨桥八景诗 其六 苏坟柳浪
作者：苏景云
朝代：清
体裁：七言绝句

青城高士系髯苏，墓植垂杨数十株。摇曳春风翻翠浪，流莺穿入拟飞凫。
杨桥八景诗 其四 垄□茂林
作者：苏景云
朝代：清
体裁：七言绝句

委惋高冈排闼前，森森竹树欲参天。莺簧啼过蝉琴续，曲引灵禽乐共迁。
史梦兰继室田太夫人九十大寿
作者：苏梦鲁
朝代：清
体裁：联

蟠桃盛宴寿王母；戏彩斑衣赞老莱。
寿林秋浦先生
作者：苏楫汝
朝代：清

硕果风流在薜萝，主持文藻逸情多。时违不损龙高卧，道大何劳凤作歌。旧学人争推伏胜，一经吾尚及田何。华堂丝管扬亭月，岂独候芭载酒过。
次韵高荡荡宿煮石园
作者：苏楫汝
朝代：清

山馆非无暑，闲心到处秋。闻君与孤鹤，卧对古松丘。轻荫移凉坐，岩城得野游。崖边月初百，定上石西楼。
挽张百熙联
作者：苏泽东
朝代：清
体裁：联

四百兆望治台衡，相期司马，争读名臣谏草，西除党祸，北上宪书，燕公力可回天，听邹鲁绚歌，功表昌黎图铸像；六一翁主持风雅，群广登龙，还记试院煎茶，秋士和诗，冬郎撰序，季子感深知己，对潇湘烟雨，神伤宋玉赋招魂。
长相思·秋兴
作者：苏清月
朝代：清

晓风生。晚烟深。几树丹枫点翠屏。钟声处处闻。零白露。罨青云。征雁萧萧下远汀。斜阳照短亭。
苏墅
作者：苏滨
朝代：清

流水斜阳外，村墟杳霭间。何年遗片石，终古爱眉山。阳羡田空没，兰陵宅易还。耦耕吾所乐，风雅自相关。
丹渡晴帆
作者：苏潮
朝代：清

玉宇清如洗，孤航泛碧宫。一泓秋水迥，几度薄飔融。别浦疑浮鹫，閒云落远鸿。舟驰纹皱碎，舵转岸西东。玉杵村催月，邻腔客坐风。津头烟火里，城阙有无中。
挽郭嵩焘联
作者：苏炳荣
朝代：清
体裁：联

忠信笃敬行蛮貊；学问文章铄古今。
桃园忆故人·春恨
作者：苏瑞容
朝代：清

乱莺啼歇春将尽。燕向旧巢相并。添起一番新恨。自也浑难问。满园桃李舒娇晕。没个那般风韵。陌上清明已近。渐觉无真信。
一枝春
作者：苏穆
朝代：清

浅碧栏杆，拂垂杨、几点朝来疏雨。春痕乍染，不是向时深处。笼烟低袅，倩谁替、个侬凄楚。有画阁、双燕呢喃，似诉隔年离绪。楼头漫垂帘幕。怕婵娟、静夜归来无主。琼台试暖，镜里待添眉妩。天涯恁远，空回首断霞千缕。人瘦也、休报春归，预愁春去。
一枝春·人日，题“玉戏图”，同人取梅花枝上积雪印糕相饷遗夫子，戏作此图。
作者：苏穆
朝代：清

乱积梅枝，压檐低、欲折琼花清玩。东风乍起，不是飞绵香软。纤纤素手，谩摇向、翠盘零乱。但洗出、一片红芳，袅袅占春一半。妆成羡它星粲。染脂痕、却是佳人曾惯。草堂寄与，莫道春情犹浅。春留甚处，想此夕柳眉应展。消几许、帘外湘云，伴人深院。
一萼红·题雨生都督双湖夫人画梅楼双照。
作者：苏穆
朝代：清

唤春魂。倩罗浮枝上，翠羽下仙云。陶谷苍虬，古香曾识，寻常不数江村。傍清沼、亭亭袅袅，三两枝、留与客温存。竹外篱边，松风桧雨，旧梦无尘。不道西湖当日，早浓香疏影，立尽黄昏。彩笔闲题，家山重到，况禁雪护柴门。定记得、晓寒楼上，擘鸾笺、芳意蔼朝暾。待到花梢月转，再赋新痕。
临江仙
作者：苏穆
朝代：清

莫道春归愁已绝，残秋别样难支。画栏凭遍月轻移。谁将纤影，又送极天西。待倩征鸿传信息，断肠空自凝思。暗风不动小荷池。岸边衰柳，独舞碧丝丝。
凤凰台上忆吹箫·风雨连夕，对瓶中杏花作。
作者：苏穆
朝代：清

几度东风，潇潇吹雨，作成春意阑珊。惜瘦影、无端憔悴，处处凭栏。谁道红消翠障，一枝正、画阁间闲。休重问、恨在别离，情在辛酸。呢喃。乍归社燕，又絮语、雕梁似话前欢。要留取、芸窗长伴，几案清妍。除是调脂弄粉，风神别、著手都难。伴今夕、偏嗅片片香残。
凤衔杯
作者：苏穆
朝代：清

旧欢新宠未分明。向谁行、眉语忪惺。手把白罗扇子，掩秋星。钗朵重、云鬓轻。将脉脉，诉盈盈。踏春阳、绮绪难萦。寻遍吴山越水不胜情。瑶瑟倚湘灵。
南歌子
作者：苏穆
朝代：清

社燕归来后，春争宿雨多。水面荡新荷。晚风吹不起，奈愁多。
南歌子
作者：苏穆
朝代：清

竟日帘高卷，轻寒似早秋。天际暮云稠。有人犹独立，小层楼。
南歌子
作者：苏穆
朝代：清

细雨宵潜湿，青桐叶半凋。临池弱柳万千娇。系惯离情，系不住魂销。唤起重帏醉，谁家弄玉箫。秋声怕问广陵潮。吹入秋心，吹不展芭蕉。
南歌子
作者：苏穆
朝代：清

莫向高楼望，东风去不归。小雨又丝丝。怎禁魂断也，上灯时。
南歌子
作者：苏穆
朝代：清

隔岸流萤小，时时度碧纱。柳影谩相遮。怕随风直去，极天涯。
南浦·秋海棠
作者：苏穆
朝代：清

风吹艳落，剩幽芳、散作露阶痕。莫道秋容憔悴，篱菊未招魂。镜里翠眉妆浅，料佳人、还要点朱唇。但拈来三径，粉浓脂淡，耐可赋温存。怪底年年纤影，傍清池、寒逗绿罗裙。暗雨骤鸣蕉屋，惊梦不成春。试看红消翠减，便深情、万种付湘云。盼夜来圆月，画帘人静伴黄昏。
卜算子慢
作者：苏穆
朝代：清

湘帘半卷，纨扇生凉，满目绿阴清昼。曲曲阑干，立遍翠环红袖。对斜晖、无语空低首。便待向、天涯极目，淡烟先暗堤柳。夜久蟾光逗。念万里婵娟，为谁消瘦。恁种凄凉，况是别离时候。尽无眠、梦怕相逢陡。算只有、相思两字，耐迢迢繁漏。
卜算子慢·雪意
作者：苏穆
朝代：清

朔风乍起，烟树半凋，寂寞碧霄高迥。触目伤怀，那是去年愁病。一声声、怎识飞鸿信。谩损却、青山远绿，伴取琼台妆镜。梦断残更警。料万里同云，倍增凄冷。荏苒流光，误了素娥纤影。更天涯、归计浑难定。但点缀、窗前绿萼，任幽人闲领。
双双燕
作者：苏穆
朝代：清

痴情欲语，有帘外灵风，共人斜眄。天涯咫尺，试问阿谁书便。刚道愁怀易剪。早剩下、凄凉一片。空馀万缕垂杨，楼外翠深天远。谁伴。常仪瘦损。但尽日凭栏，黛痕难展。潇潇疏雨，湿到画梁如霰。应是新巢香软。可记省、年时初见。分付杜宇休啼，□遣绿窗春换。
大圣乐·萍婆果连岁秋花
作者：苏穆
朝代：清

飒飒西风，怯红愁绿，作成憔悴。念几番春去春来，万种柔情，都付一天香绮。绕遍画阑还凝望，问前度、幽怀何处寄。家山畔、剩深浅艳痕，伴人残醉。天涯断肠别泪。奈疏雨、黄昏难独避。料明朝洗尽，燕支只有，霞光姝丽。跨鹤纵回神仙驾，也难遣重开花并蒂。文窗掩，但罗袖、清寒相倚。
大圣乐·落梅
作者：苏穆
朝代：清

瘦骨亭亭，偏宜妆淡，共春争色。袅数枝帘外湘云，一片清波，谁惜天涯倾国。最恨扫红东风劲，送零乱、幽香随翠陌。无言处、谩凝立画阑，犹见遗迹。多情忍教抛掷。料双燕、归来难自识。算春光情钟，桃李那管，离愁狼藉。嫩柳搓黄含烟露，更呜咽长堤悲倦客。斜阳晚，怅空写、生绡盈尺。
大酺
作者：苏穆
朝代：清

问极天涯，人何处，庭际绿阴铺遍。湘云连翠幕，动凄凉怀抱，又成斜眄。试问姮娥，人间苦别，谁最伤高怀远。阑干凭来久，正斜阳暗淡，斗星偷换。剩烟缕垂杨，参差纤影，伴人深院。新荷开又卷。流萤小、空绕银河岸。谩荡起、多情明月，寂寂凉生，傍清池、春光都变。不是东风里，休再问、画梁归燕。诉痴绿、春深浅。回首无语，今夕断肠谁管。墙阴一痕蕉展。
大酺·秋柳
作者：苏穆
朝代：清

对短檠昏，秋光淡，底事凄凉重省。小楼春去矣，念生来弱骨，怎堪愁病。漫赋梨云，休悲絮雨，清泪那能消尽。婵娟凭高也，更分明付与，秦台妆镜。便宜是飘零，春风和露，已曾身领。桂香来深径。奈此际、鸥鹭眠难醒。十二曲、栏杆绕遍，空自凝眸，把旧词、忍与重咏。不识天涯远，但隔岸、都成幽境。又禁得，繁更警。回首池畔，尚剩残荷几柄。萧条夜寒风劲。
婆罗门引
作者：苏穆
朝代：清
体裁：词

西风过后，更无落叶作秋声。锦机偏动幽情。万里天涯路窄，何处月长盈。叹沧波一片，轻换阴晴。凝眸短檠。浑未辨、旧时明。况又潇潇细雨，遥夜争鸣。繁华梦久，怕相将、都付与云屏。愁玉女、立尽残更。
徵招·绿阴
作者：苏穆
朝代：清

蔷薇一点娇红剩，芳菲谩随尘土。见说洛阳花，早帘前飞去。婵娟无处所。问桃叶、而今谁赋。极目天涯，弄珠人老，韶光轻度。日暮倚阑干，莺声乱、匆匆问春归路。弱柳万千条，系春痕不住。幽怀传尺素。料此际、湘云难驻。自沉吟、翠黛双娥，倩晓风调护。
念奴娇
作者：苏穆
朝代：清

阑干凭遍，正沉沉院落，阴阴芳树。独上高楼成怅望，冉冉斜阳西顾。前度东风，吹开吹落，不记离愁聚。桐花飘阶，早秋惊报园圃。还见万绿枝头，蛾眉纤影，欲倩轻云护。曾照魂销春夜永，也照春归无语。自年年、朱颜镜里，还似年时否。蕉心犹卷，绿窗曾有人赋。
惜红衣·八月十二夜，陶谷程夫人赠荷。
作者：苏穆
朝代：清

寂寂宵分，团团月午，一天云散。送得香来，刚离谢池畔。红衣翠盖，应替却、悲秋一半。银汉。诉与姮娥，比天涯还远。西风惹袖，金粟铺阶，佳人笑相玩。莲舟才系，忘了采莲伴。目断故山归路，一定有人凄怨。但胆瓶深护，莫把绣帘轻卷。
拜新月慢
作者：苏穆
朝代：清

嫩柳成阴，乱红飘砌，莫自登高临远。独立雕栏，问梁间双燕。向何处，特地、窥他画阁残梦，又误几番春浅。风雨凄凄，定蛾眉难展。记当时、薄醉桃花面。甚而今、暗里春光换。约得杜宇声声，奈南来无雁。正天涯、旅客愁中见。沉烟袅、一一回文篆。渐瘦却、镜里朱颜，待归来教看。
探春令·题明鸳湖女史黄皆令“自画小影”
作者：苏穆
朝代：清

宝奁开处，嫦娥应识，愁眉春绽。自怜瘦损秋风面。浑不是、寻常见。韶光几度阴晴换。剩幽兰相伴。任人间、老尽芳菲，万种只恁湘波远。
探春慢·夫子夜宴集园，归为少海先生作“孤山雪霁第二图”，命题其上。
作者：苏穆
朝代：清

江上新堂，乍开春宴，幻出琼花玉树。不借东风，吹它红萼，似怕韶光轻妒。但得好春回，谩问道、何人分付。谁疑只欠幽香，冷装偏耐深处。曲曲阑干凝伫。忆万点寒声，小窗曾赋。绣幕低坐，钿筝龙笛，唤起湖山烟雾。不尽苍茫意，乍销向、翠颦红舞。五马重来，六桥芳草无数。
摸鱼儿·七夕忆小池白荷
作者：苏穆
朝代：清

渐西风、送秋来也，天涯离思如许。银塘独立无人赏，脉脉此情谁诉。回首处。正月暗、楼阴愁下窥鱼鹭。仙桥已度。算天上人间，都是清泪，并入冷香句。湘云远。无限明珠翠羽，遥遥那见归路。冰魂月魄黄昏后，定记小窗调护。秋且住。莫便把、仙衣轻辟书中蠹。凌波缓步。待一棹归来，盈盈水际，相对话离绪。
摸鱼儿·夫子久客袁浦，赋此寄之。
作者：苏穆
朝代：清

对闲庭、翠深春老，纱窗轻报寒暖。天涯总有多情月，怎照个侬幽怨。云一片。又耐听、潇潇细雨传更箭。画罗团扇。且谩扑流萤，休寻舞蝶，只恐晚晴变。消疑处。谁把珠帘半卷，愁痕惟许蕉见。东风不解春无主，犹向碧荷零乱。人自远。写尺素、遥遥那倩南来雁。银河隔岸。问万里姮娥，可曾留影，照彻寸肠断。
摸鱼儿·移蕉
作者：苏穆
朝代：清

对仙云、小园篱畔，重重生翠弥漫。移来试傍瑶阶种，只恐芳魂易断。君莫怨。早约得、潺潺疏雨宵来灌。桂香深院。可肯趁佳晨，露浓风静，绿蜡一齐展。谁相伴，小立阑干耐看。舞裙似蝶零乱。佳人扶病伶俜煞，顿觉秋添一半。春去远。要尔殢、春情婉转随昏旦。柳丝千万。系不住银河，婵娟纤影，枉把绣帘卷。
摸鱼儿·饯秋
作者：苏穆
朝代：清

念秋来、惜离伤别，珠帘垂又还捲。西风只会吹梧叶，那识芳园零乱。晴又晚。最怕是、重阳风雨年年惯。暮云一片。空绕遍天涯，画栏凝伫，怎教黛痕展。情未倦。更上层楼望远，婵娟谁与为伴。供愁惟有东篱菊，解得愁深愁浅。秋不管。也不怕、玉关旧路阴晴换。千回万转。要寄取相思，庭前为托，疏柳倩征雁。
春云怨·题“梨花白燕图”，为柔吉夫人作。
作者：苏穆
朝代：清

韶华暗换。见数枝冰艳，盈盈深院。瘦骨偏宜妆淡，万叶暮云春思远。暖日生香，轻阴送影，半掩离愁半清怨。帘外从它，无言桃李，闲立画廊遍。斜阳一抹空遗叹。写生绡素幅，幽怀难浣。永夜姮娥易魂断。输与梁间，对语呢喃，旧巢依恋。动是天涯，惜春人老，柳絮乘风弄晚。
望海潮
作者：苏穆
朝代：清

濛濛疏雨，渐敲朱户，西风吹逗帘旌。深阁昼眠，重帏暗锁，莺啼残梦偏惊。春尽絮飞轻。共海棠落去，千片无声。此际魂销，但将离恨寄春行。清池水上桥横。被行人遮住，隔岸初晴。斜日树边，檐前燕子，衔泥虚傍雕楹。人倚越山屏。是为花憔悴，减却芳情。冷落香篝，又随云想度长更。
木兰花慢
作者：苏穆
朝代：清

奈听春雨细，共风送、落花声。正双燕归来，寻巢弄剪，虚傍帘旌。黄莺。翻从树底，认婵娟敛影照空明。不道蛾眉憔悴，东风独立残更。云行。伴柳絮飞轻。池畔草相迎。被几处啼鸦，但催愁思，不解春醒。堪惊。春光似水，照朱颜揽镜不胜情。凭仗东皇雨露，明年更簇繁英。
梦横塘·雨生都督有《剑人缘传奇》，读竟既题“十二古琴书屋填词图”，呈双湖夫人。
作者：苏穆
朝代：清

西窗风劲，弄影寒梅，向人无限萧散。月朗湖空，记对把、红牙低按。鸦髻蝉鬟，黛眉丹靥，海棠香绽。唤罗浮旧梦，共蝶醒来，朱弦冷、尘衫换。人间侠骨仙才，借杯浇块垒，都作秋叹。恁好芳华，总付与、紫箫声婉。送凄楚、斜阳一抹，照到伤心画楼畔。海国涛生，更飞仙剑，斩鲸鲵教看。
梦芙蓉·来鸥馆芙蓉忽不发，主人谱此以吊之，命余同作。
作者：苏穆
朝代：清

西风吹绿碎。正潇潇秋影，向人憔悴。年时曲径，香靥倚浓翠。怨魂和雾坠。问他何处飘寄，绣阁重帘，但凭将画稿，留得靓装在。香发芳园晓桂。小院无人，弱柳还萦系。霜花易结，空揾素蛾泪。蝉声犹自嘒。阶蛩啾唧相对。那是凄凉，替招回艳魄，不信验罗袂。
浣溪沙
作者：苏穆
朝代：清

风暖蘋洲二月天。客怀何处不凄然。片帆春水度芳年。莫问天涯惆怅事，落花残月在樽前。一行新柳自含烟。
渡江云
作者：苏穆
朝代：清

片帆随碧水，远山恻恻，万里起岚烟。好风频断送，弱柳春花，是处总堪怜。江枫何事，也禁它、恁样翩翩。空断肠、斜阳隐隐，无数客归船。年年。天涯羁旅，试问飘零，却何人曾惯。憔悴损、吴宫眉翠，月自清圆。也知不是春光里，剩东篱、残菊争妍。遥天碧、传来雁信谁边。
湘春夜月·夫子为友人写“绿阴清昼图”赠，杜季翾题词以讽，倚声作此，杜名小燕。
作者：苏穆
朝代：清

小屏山，闲看绣幕春融。一剪拂柳穿花，来睇画楼东。那识离情离绪，曾捎雁趁蝶，占断香浓。奈韶光弹指，朝朝暮暮，又舞残红。池荷倚恨，东篱送酒，雁影横空。谩道魂销，长笛甚、倾巢雀鼠，恼乱娇慵。诉尽伤心，倩佳人、彩笔玲珑。便好去，顾青山茅屋，星前月底，静对霜枫。
湘春夜月·春水园填词图
作者：苏穆
朝代：清

惜秋来，萧萧瑟瑟花残。剩有篱菊丛丛，还耐碧天寒。待诉落红离绪，奈蕉心难展，竹泪空弹。谩伤秋老去，窗前有月，且自吟看。楼头夜永，西风又送，青女骖鸾。盼到回春，彩笔共、蘋洲片玉，分样裁笺。怜它□子，写栖香、旧梦刚园。掩绣阁，对琉璃研匣、绿云红雨，都付遥天。
湘春夜月·落花
作者：苏穆
朝代：清

惜春葩，辞枝都向天涯。只剩一片清阴，留取荫苔纱。细忆去年初会，共低腰舞柳，倾国争誇。被阮郎偷玩，婵娟纤影，人掩窗纱。庭前过蝶，池边宿草，天际明霞。憔悴楼头，妆懒便、唤春回去，难唤芳华。丛丛桂叶，料素秋、香满邻家。乍相别，甚愁思消得、阑干遍倚，云乱风斜。
湘春夜月·蕉别
作者：苏穆
朝代：清

雨绵绵，伴君今夜凄然。只剩一寸柔肠，都化作秋烟。叶叶罗裙生翠，共海棠娇映，减甚芳年。奈恩深故土，顿成小别，终是留连。三更残月，窥帘弄影，别样姿妍。何处魂销，酒盏送、惊鸿瘦影，直到窗前。回廊隔住，料孤根、不隔三泉。问覆鹿，向谁家梦里、天涯路杳，一任高眠。
满庭芳
作者：苏穆
朝代：清

径绿苔滋，墙阴树密，小园尚剩馀寒。人留甚处，尽日独凭栏。谁道江南梦好，清宵永、新月弯环。消疑处、痴云难卷，繁漏又珊珊。天涯悲倦旅，愁随更起，不共更残。剩落花，千片清泪相看。纵自登高极目，应不似、曩日烟鬟。章台路，垂鞭倦也，应趁好春还。
满庭芳·中元感赋
作者：苏穆
朝代：清

几日新秋，西风向晚，又吹新月团圆。画楼人静，衣袖觉轻寒。漫道萦帘细雨，良宵也、别样辛酸。平池上，流萤露草，何处接荒原。凭栏。看弱柳，丝丝都是，飞絮芳年。奈纤影而今，不到莺边。此际魂销灞岸，归期早、尚隔霜天。伤心处，一声梧叶，和露坠窗前。
燕山亭·新荷
作者：苏穆
朝代：清

啼鹃声歇，红紫谁收，尽付西园清沼。钩上画帘，燕掠微波，倦怀为伊倾倒。尚卷冰心，怕逗起、炎凉多少。悄悄。渐院落斜阳，月停云表。针线嫞拈过却，更紧锁双蛾，炉烟空袅。金盘出掌，仙露侵衣，秦关梦中难道。花发何时，待别倚、南薰浓笑。闻道。香径里、吴宫人杳。
琵琶仙·寄姊
作者：苏穆
朝代：清

时节黄昏，月儿起、乍逗西园芳树。连袂初试轻罗，闲阶共凝伫。春正好、千红万紫，总输却、绿窗妩媚。廿四桥边，十三楼畔，争便难阻。荡兰舟、箫鼓喧阗，算难把、清游共邻女。多少不言情味，付庭前莺语。吹尽了、游丝万丈，怎便能、绾得飞絮。莫损镜里朱颜，渡江迎汝。
瑞鹤仙·题汤节母杨太夫人“吟钗图”
作者：苏穆
朝代：清

琼台凋鹤羽。念万种凄凉，小窗倦旅。秋风无处所。折一枝钗玉，燕随秋去。双飞俊侣。早碧化、鲸飙鲎雨。更间关、千里征程，还恐旧巢难住。凝伫。思亲一夜，掩泪相看，白云红树。愁题秀句。清镜里，断肠谱。羡轻裘叔子，朱弦彩笔，争识旧家风度。忆春晖、长似依依，膝前絮语。
瑶花
作者：苏穆
朝代：清

春光艳冶。蔼暖风轻，早清明时节。萋萋芳草，料此际、绿遍寻春双屐。落梅无数，尽付与、笛声呜咽。袅画帘、万缕垂杨，只赋天涯离别。断肠忍问流光，奈香满池塘，春水凝碧。燕嗔蝶舞，似伴我、共领绮窗凄切。曲阑望久，想到处、都无人说。但试取、短梦清宵，稳耐几番风月。
瑶花·春雨
作者：苏穆
朝代：清

留寒禁暖。暗把春痕，蹙芳园眉妩。绣帘高卷，临碧沼、但曳垂杨千缕。篆烟琴韵，尽画阁、低回无语。记去年、满树幽香，不似这番凄楚。参差双燕还来，看涎尾红襟，都带离绪。萋萋芳草，料遍满、昔日王孙行处。香泥易斩，莫更啄、江洲蘅杜。消几许、庭院黄昏，且下重帘归去。
甘草子
作者：苏穆
朝代：清

疏雨。乱洒梅枝，越样添眉妩。是处最销魂，更有销魂处。帘幕轻寒烟笼树。奈此际、春犹无主。日日虞渊宵自午。过月明三五。
疏影
作者：苏穆
朝代：清

闲庭翠暖。怪梧叶、无情先送幽怨。敲响空阶，不管愁人，临风刚赋秋扇。西风最惜分离苦，便尽日、萧萧深院。自那时、蹙损双蛾，怎向这回重展。休问年来憔悴，绿窗春去后，吟事都懒。弄影银蟾，轻荡湘波，偏照天涯人面。芭蕉叶叶篱边碎，又忍卷、珠帘重看。便唤取玉宇春回，别是一番莺燕。
疏影·题王润如夫人“天寒有鹤守梅花”图
作者：苏穆
朝代：清

疏林瘦竹。作万种凄凉，寒梦难续。谩立阑干，遥揽春晖，天涯空自盈目。红消翠减凭谁记，且傍这、小窗横幅。任秋来、落叶无情，送尽玉蝉哀曲。犹喜庭前素羽，碧云明月里，顾影忘独。料得融融，丝胜椒盘，仙骨露华香熟。帘前阵阵南来雁，莫寄与、离愁枨触。算世间、一例春空，只有萼华凝绿。
碧牡丹
作者：苏穆
朝代：清

莫问春何处。绿遍春归路。可惜东风，取次催将西去。极目天涯，正浅深云暮。斜阳还在高树。斗凄楚。细映霞成缕。银钩渐生娇妩。纵到团圆，解照离情几许。不似菱花，传绮窗愁苦。朝朝都上眉驻。
绮罗香
作者：苏穆
朝代：清

万叶凋零，清池积就，一片幽忧谁省。尚记春归，替尽落红愁病。又只被、雪压霜欺，似残葩、粉消香烬。甚年年、玉露金风，惯入芳菲断肠径。芸窗谁传锦字，便倩宾鸿寄远，难寻前景。翠阁重楼，争袅旧时蝉鬓。纵忘却、客里流光，奈敲帘、雨疏风劲。为何人、滴遍芭蕉，泪随残漏永。
芳草·蕉答
作者：苏穆
朝代：清

伴离情，萧萧瑟瑟，西风又蹙蛾眉。今宵分袂处，海棠亲见，都有泪花。瑶阶还独立，趁佳晨、带露刚宜。助新妆、遥天一碧，曲沼双埼。相思。丛丛桂影，新来又、雁语迷离。赤阑围素梦，倩谁扶月起，作弄娇痴。好秋轻过了，敛芳魂、雪压霜欺。待明年、云罗翠缬，小院春晖。
芳草·送夫子薄游皖上
作者：苏穆
朝代：清

海棠酣，丁香还结，空教屋角亭亭。绣帘高卷处，暗香盈袖，怎逐江程。莺声啼满树，想遥遥、远隔烟汀。待乘风、随它帆势，梦里逢迎。清明。池塘水碧，新月影、乱惹波轻。竹阴闲素鹤，落花千片里，倦舞还停。新来双语燕，忆年时、梁上经营。喜旧巢、依然画阁，不负初盟。
苏幕遮·寄赠耕畹夫人谢惠墨兰。
作者：苏穆
朝代：清

写幽兰，香不断。试问何人，替得东风怨。素手纤毫千万转。一幅冰绡，九曲湘波远。凭朱阑，抬望眼。绣阁帘坐，细袅沈烟篆。见说春归将一半。寄与春云，拟托双双燕。
荷叶杯·新月
作者：苏穆
朝代：清

昨夜蛾眉初见。西院。斜照碧阑干。杏花刚喜试春寒。纤影耐寻看。书案半留芳曲。残辉。掩烛不胜情。玉钩教上画帘旌。梁燕梦双惊。
菩萨蛮
作者：苏穆
朝代：清

南池池上多飞絮。婵娟弄影来还去。一钓荡波轻。乱香鱼梦惊。小窗人久立。星映遥天碧。晓燕出雕梁。啄泥知更忙。
菩萨蛮
作者：苏穆
朝代：清

栏杆十二春光遍。芳香暗减吹箫院。最惜故园枝，断红还自持。佯羞娇欲语。说破东风误。夜久月生寒。绣帘相对闲。
菩萨蛮
作者：苏穆
朝代：清

瑶阶怅望春将暮。幽兰欲倩东风护。已是不胜愁，更堪明月楼。断肠谁忍见，梁上双双燕。莫诉向蝉娟，夜来初学圆。
菩萨蛮·苦挽先师恽洁士
作者：苏穆
朝代：清

西风日夜摧残叶。潇潇和雨阶前滴。那得不潸然。抱经将十年。琼楼今异昔。何处容高洁。无语忆春晖。白云天际飞。
虞美人
作者：苏穆
朝代：清

卷帘不负婵娟约。瞑色连高阁。柳塘还送晚风寒。斜曳绣罗双袖、独凭栏。沉吟不见归来燕。何处寻芳甸。年年此日总花开。底事而今只遣、暗香来。
虞美人
作者：苏穆
朝代：清

愁多不识愁来路。整日空凝伫。帘前双燕报春残。罗袖轻寒还去、倚阑干。花枝不记东风怨。新绿生庭院。个人窗下暗魂惊。除问婵娟何处、得分明。
虞美人
作者：苏穆
朝代：清

昨宵风雨连烟暮。花落犹疑误。今朝真个逐东流。何处残香，偏入小楼头。天涯消息凭谁问。问也无凭准。含愁拟酒待黄昏。双燕归来，和我共销魂。
虞美人·燕营巢
作者：苏穆
朝代：清

画帘卷处春云重。双剪轻抛送。杏梁犹记去年痕。肯向笙歌队里、见朱门。夜来应湿参差羽。还又穿花去。紫骝陌上曾相逢。劝整归鞭莫待、绿阴浓。
虞美人·雪蕉
作者：苏穆
朝代：清

绣帘轻隔阶前雪。肠断何人说。一声孤雁入遥空。剩把离愁漠漠、诉西风。绿窗犹赋裁笺句。不管魂销处。夜来明月著天流。曾照罗裙窣地、立深秋。
虞美人·题“秋江罢钓图”
作者：苏穆
朝代：清

江潮夜夜惊人寐。山色催人起。危矶锁不住江流。何况纤纤风袅、一丝柔。人间容易珊瑚老。且向蓬莱岛。绿蓑青箬白沙鸥。都把闲情付与、十分秋。
被花恼·珍丛馆蔷薇
作者：苏穆
朝代：清

小园竟日惜春归，芳意独留仙馆。万叶千条倚娇软。窗前最是，双双蛱蝶，衬舞和愁乱。康欲语，又斜晖，半庭纤影凌波卷。长记艳深时，曾赋香痕压檐绽。新娥谩绿，早怯东风，取次相吹散。问何人暗遣斗芳菲，欲作弄、柔红梦中幻。拌醉也、莫待飘零清泪盼。
西平乐
作者：苏穆
朝代：清

多谢潇潇细雨，洗出深深翠。休探南薰消息，算得春归几日，一半春痕犹在。阑干凭处，直恁空枝窣地。惜花意。浑忘却，空掩泪。只有垂杨万缕，禁得风风雨雨。弄影清池里。可记省、秋容况憔悴。天涯路短，人间世窄，写尺素、向谁寄。雨滴蕉声声碎。梦残酒醒，一寸柔肠断矣。
西湖月·十八夜，陶谷又赠荷花。
作者：苏穆
朝代：清

瑶阶怅望多时，见月上林梢，绣帘轻护。是谁又遣，琼花来自，玉塘深处。胆瓶重拂拭，奈前度、仙云留不住。问昨夜、独立瑶池，可有别情离绪。小园弱柳萧疏，弄万种柔情，共人凝伫。渐秋深也，袖寒娇褪，翠消红误。西风吹不断，怕艳魄、凋零和恨去。剩白石、惜到红衣，冷吟秀句。
过秦楼·柳
作者：苏穆
朝代：清

社燕初归，嫩黄才吐，却早占春一半。栏杆独凭，袅袅柔丝，最是共人肠断。何事昼长梦回，轻染纤蛾，便成悽惋。怕秋来万里，飘零无主，马蹄声远。曾说与、芍药开前，青梅熟外，种种绿繁红倦。丝风院落，潺雨黄昏，一叶蕉痕长捲。多少幽情，付伊刚耐春寒，又凝春怨。向清池影里，闲逗疏星几点。
连理枝·望梅
作者：苏穆
朝代：清

不惜东风去，不惜金盘露。只惜残红，年年惯是，飘零无主。纵常仪最解、说多情，也难留艳驻。隐隐斜阳暮。犹被蛾眉妒。试问江梅，才含香蕊，倩谁调护。怕元徽无处、画朱幡，又禁风禁雨。
迷神引·秋雁
作者：苏穆
朝代：清

一曲笙簧临碧树。闲却了蝉无数。当时应悔，送得春归去。一声声，还疑被、落花误。怎唤得春回，迷旧路。且复约春心，傍秋住。弱柳侵帘，袅袅寻飞絮。问画梁间，参差羽。紫霄寒起，可传得、侬幽素。万种深情，凄凉调，不成诉。曾共玉楼人，移雁柱。弹遍十三弦，泪如雨。
长亭怨慢
作者：苏穆
朝代：清

乍闻得、一声春去。料想东园，落花无主。越样离情，黛痕只向翠蛾聚。绣帘空卷，云叠叠、关山暮。便诉与常仪，只逗凄凉无数。最苦。袅垂杨线弱，谩欲系情教住。天涯恁远，怎但在、阑干斜处。拌换却、满眼流光，夜窗听、沉沉风雨。问燕子能言，曾唤春人醒否。
长亭怨慢
作者：苏穆
朝代：清

莫吹尽、枝头花片。试剩残红，待侬归见。蝶舞蜂喧，燕嗔莺诧倍零乱。问春不语，空拍得、阑干遍。碧树纵多情，也只说春深春浅。翠钿。谩云鬟半亸，柳絮乱飞空院。芳华易歇，算便把、绣帘轻卷。便洒出、万点湘斑，总难把、蕉痕都展。怪昨夜姮娥，偏照年时人面。
雨中花·冬至后二日，见月寄润如、柔吉二女史。
作者：苏穆
朝代：清

小院深沉留鹤影。听残漏、画楼人静。梅蕊横窗，雁声回浦，记取年时景。试问新来谁对咏。料白燕、参差难并。玉阙高寒，凄凉情味，梦唤梨云醒。
雨霖铃
作者：苏穆
朝代：清

西南风劣。向花枝、划地愁先绝。寻常莫道春去，王孙未老，还堪重惜。月上琼楼，算幽恨、飞燕能说。谩寄向、烟雨天涯，一路香、痕傍华辙。荷钱点点何堪折。但清波、渺渺衔鱼妾。流萤一个巧入，待伴我、重帘岑寂。夜漏频催，拟把双蛾，还聚愁碧。奈露盘、空盼金茎，只向梧桐滴。
霜叶飞
作者：苏穆
朝代：清

断红衰绿。迷遥望，沉沉千里烟雾。一番秋送几番愁，忍向霜天诉。纵化作、楚鸦飞去。迢迢不是天涯路。料宿草萋萋，对不断、当时望眼，白云深处。谩倚浅碧阑干，回廊绕遍，断肠空自凝伫。月痕初上画帘旌，惯促斜阳暮。算只剩垂杨几缕。临池犹惹风姨妒。便待得、春风转，野径棠梨，奈它烟雨。
高阳台·杨花
作者：苏穆
朝代：清

竟日东风，萦帘柳絮，霏微弄影临池。欲倩谁扶，愁痕重上蛾眉。芳情不道春如雾，傍栏杆、立够多时。要凭它，流水声中，再续佳期。沉沉绣幕低垂处，怕惊残午梦，难到辽西。极目天涯，断肠忍说将离。梁间细语双双燕，记年来、共惹香泥。怎而今，只替飞花，远寄相思。
齐天乐
作者：苏穆
朝代：清

一番花信东风了，匆匆落梅多少。日暖烟轻，池清水皱，海月初生林杪。西窗夜悄，怪尽日飞英，尚萦怀抱。野寺钟，暗催前梦过琼岛。天涯谁念倦旅，料婵娟万里，堪共吟啸。镜里溶云，帘前点雪，几度阑干低绕。莺声弄巧。甚絮絮深情，向人频道。总惜春归，奈春归自好。
齐天乐
作者：苏穆
朝代：清

海棠刚绽秋初遍，芳园渐疏庭柳。露重池坳，蝉鸣叶罅，又酿凄凉时候。层楼人瘦。甚尽日西风，暗盈襟袖。已是销魂，更堪微雨弄晴昼。湘帘一桁细卷，念愁荷万柄，空自低首。寂寞天涯，萧条身世，碧宇高寒依旧。佳人知否。盼隔岸银河，只馀星斗。谩诉离思，夜窗支永漏。
齐天乐·清明后风雨不已，惜花感赋。
作者：苏穆
朝代：清

晓帘不散金猊篆，凭栏为谁凝伫。镜里姿容，人间离别，旧恨新愁如许。斜阳欲暮。记一剪东风，绿窗眉妩。怎似而今，作成疏影断肠谱。垂阳池上弄碧，袅千丝踠地，不遭春妒。春本多情，花偏易落，毕竟芳年谁误。潇潇细雨。向嫩叶残英，十分调护。语燕归来，旧巢知在否。
宿广应寺夜雨
作者：苏章阿
朝代：清

松窗镫焰细，山院雨声秋。梦冷云留榻，天寒雁过楼。泉流深壑静，钟响夜堂幽。不尽萧疏意，狂吟醉未休。
春夕僧寺书怀
作者：苏章阿
朝代：清

十年书剑客天涯，富贵神仙两尽差。误我一官真作累，依人万里尚无家。满帘烟月闻清梵，几曲疏琴怨落花。小院夜寒春寂寞，半龛镫火伴僧伽。
晚步至山寺口占
作者：苏章阿
朝代：清

流水引人远，缓步入深松。不觉春山暮，时闻风外钟。溪烟生夜月，林影断危峰。幽境红尘外，归樵或一逢。
梦醒
作者：苏章阿
朝代：清

梦醒已无迹，愁来不可寻。镫残照孤馆，叶落响疏林。寒月淡于水，秋钟冷若琴。寂寥当夜半，拥枕独悲吟。
江都
作者：苏章阿
朝代：清

歌管红镫十万家，江都从古号繁华。春风夜雨蕃釐院，落尽年年枳壳花。
季春贺门人陈廷瑜新婚
作者：苏继朋
朝代：清

笙歌满院醉春风，翠绕珠围烛影红。百两在门星在户，瑶池春煖戏双鸿。莲开并蒂花无色，梅结同心玉有香。自是好逑天作合，明星烂矣警翱翔。惟读书人能好色，是真名士许多情。画眉千古传佳话，何似齐眉不唤卿。博议书成命世儒，太平王化起刑于。闺中大有经纶在，肯作登科小快无。
季春贺门人陈廷瑜新婚·其一
作者：苏继朋
朝代：清

笙歌满院醉春风，翠绕珠围烛影红。百两在门星在户，瑶池春煖戏双鸿。
季春贺门人陈廷瑜新婚·其三
作者：苏继朋
朝代：清

惟读书人能好色，是真名士许多情。画眉千古传佳话，何似齐眉不唤卿。
季春贺门人陈廷瑜新婚·其二
作者：苏继朋
朝代：清

莲开并蒂花无色，梅结同心玉有香。自是好逑天作合，明星烂矣警翱翔。
季春贺门人陈廷瑜新婚·其四
作者：苏继朋
朝代：清

博议书成命世儒，太平王化起刑于。闺中大有经纶在，肯作登科小快无。
挽张之洞联
作者：苏舆
朝代：清
体裁：联

只今宪典频更，忆传观飞电千言，私议望为马君实；毕竟文章可寿，有写定新诗万本，词宗再见李西涯。
挽张百熙联
作者：苏舆
朝代：清
体裁：联

爱士想清风，著录三年嗟我晚；订顽如昨日，虚游万里负公期。
挽张百熙联
作者：苏良枢
朝代：清
体裁：联

祖国尚有人，三楚云山，教育精神弭黄祸；学群徵盛会，五羊风雨，吊歌哀感集青年。
曹仁宪谨荣寿
作者：苏衮荣
朝代：清

何年生甫诞维崧，阖邑趋尘拜下风。案牍判馀神最暇，金银气识眼能空。琴鸣善治饶供职，馆辟翘才亦养蒙。为计行旌初至日，欢声一一已呼嵩。神君飞舄乍鸣驺，小范胸兵克壮猷。团练使民皆有勇，戈袍为我赋同仇。鱼来入釜驱三面，雀亦飘翎遍一州。张弛只知持国体，独醒不肯笑时流。斯民何幸使君来，两袖风清济世才。疾苦输情佥志协，闾阎生计上心栽。鸿都经示童蒙告，鸡斗衅清鼠雀猜。陶冶能将群类铸，南山佳气满蓬莱。讲席斯文课切磋，肯因小邑废弦歌。新成试院觚初破，自是虚堂鉴不磨。哕却鸾旂丝竹奏，输将鹤俸鼓钟和。奎声辉映弧星朗，到处葵忱听玉珂。五载铜章此绾符，神仙风度解双凫。公堂鉴影金悬镜，止水盟心玉在壶。鞅掌几层劳抚字，折腰独不假驰驱。千秋寿祝修佳传，循吏将来是循儒。洛阳自昔会耆英，閒气又钟大雅生。丹壑趋庭诗礼教，紫陵晋爵梓桑荣。宦乡无奈思鲈脍，舆望殊深称兕觥。介寿跻堂登夏校，南飞一曲有馀情。
曹仁宪谨荣寿·其一
作者：苏衮荣
朝代：清

何年生甫诞维崧，阖邑趋尘拜下风。案牍判馀神最暇，金银气识眼能空。琴鸣善治饶供职，馆辟翘才亦养蒙。为计行旌初至日，欢声一一已呼嵩。
曹仁宪谨荣寿·其三
作者：苏衮荣
朝代：清

斯民何幸使君来，两袖风清济世才。疾苦输情佥志协，闾阎生计上心栽。鸿都经示童蒙告，鸡斗衅清鼠雀猜。陶冶能将群类铸，南山佳气满蓬莱。
曹仁宪谨荣寿·其二
作者：苏衮荣
朝代：清

神君飞舄乍鸣驺，小范胸兵克壮猷。团练使民皆有勇，戈袍为我赋同仇。鱼来入釜驱三面，雀亦飘翎遍一州。张弛只知持国体，独醒不肯笑时流。
曹仁宪谨荣寿·其五
作者：苏衮荣
朝代：清

五载铜章此绾符，神仙风度解双凫。公堂鉴影金悬镜，止水盟心玉在壶。鞅掌几层劳抚字，折腰独不假驰驱。千秋寿祝修佳传，循吏将来是循儒。
曹仁宪谨荣寿·其六
作者：苏衮荣
朝代：清

洛阳自昔会耆英，閒气又钟大雅生。丹壑趋庭诗礼教，紫陵晋爵梓桑荣。宦乡无奈思鲈脍，舆望殊深称兕觥。介寿跻堂登夏校，南飞一曲有馀情。
曹仁宪谨荣寿·其四
作者：苏衮荣
朝代：清

讲席斯文课切磋，肯因小邑废弦歌。新成试院觚初破，自是虚堂鉴不磨。哕却鸾旂丝竹奏，输将鹤俸鼓钟和。奎声辉映弧星朗，到处葵忱听玉珂。
挽张百熙联
作者：苏钟澍
朝代：清
体裁：联

为湘楚和平真实第一流人，万口同声说遗爱；系华夏强弱安危莫大重任，九天有诏念公忠。
东宁百咏·其一
作者：苏镜潭
朝代：清
体裁：七言绝句

朝天埋没土花斑，龙种东都去不还。寂寞秋深铜辇路，茂陵金碗出人间。
东宁百咏·其一百
作者：苏镜潭
朝代：清
体裁：七言绝句

街头唤卖国姓饼，番社犹称皇帝鱼。名物东宁重品第，故人遗我比琼琚。
东宁百咏·其七
作者：苏镜潭
朝代：清
体裁：七言绝句

旧事开皇或创闻，蓬莱弱水此中分。东流门户澎湖险，吊古无人说虎贲。
东宁百咏·其七十
作者：苏镜潭
朝代：清
体裁：七言绝句

高牙大纛下苍崖，上策真能众议排。回首扶桑吊孤岛，中兴将略起临淮。
东宁百咏·其七十一
作者：苏镜潭
朝代：清
体裁：七言绝句

轮台诏下拓穷边，马邑龙堆凯奏还。自是汉家勤远略，翁孙一疏许屯田。
东宁百咏·其七十七
作者：苏镜潭
朝代：清
体裁：七言绝句

一官岭峤泣穷猿，瘴疠山川接九原。赖有爱才韩十八，诔词亲为妥诗魂。
东宁百咏·其七十三
作者：苏镜潭
朝代：清
体裁：七言绝句

莱园亭榭擅清幽，燕子新翻鞠部头。见说安仁归洛涘，板舆佳日足优游。
东宁百咏·其七十九
作者：苏镜潭
朝代：清
体裁：七言绝句

伤心家国泣离鸾，尽室仓皇死节难。谁道和戎真下策，汉宫尚有嫁呼韩。
东宁百咏·其七十二
作者：苏镜潭
朝代：清
体裁：七言绝句

江东子弟旧知名，年少终童誓请缨。凄绝瑞香亭下路，将星黯淡阵云横。
东宁百咏·其七十五
作者：苏镜潭
朝代：清
体裁：七言绝句

閒曹冷系一官匏，归老亲营太古巢。迂谷声名动闽海，尚书风义缔新交。
东宁百咏·其七十八
作者：苏镜潭
朝代：清
体裁：七言绝句

草泽椎埋亦足豪，胭脂坡下拥檀槽。英雄不会诗书意，郭解朱家岂若曹。
东宁百咏·其七十六
作者：苏镜潭
朝代：清
体裁：七言绝句

文心六代称都丽，诗律三唐有正宗。直把心肝都呕尽，万篇太富一身穷。
东宁百咏·其七十四
作者：苏镜潭
朝代：清
体裁：七言绝句

书生戎马是奇儿，誓死曾当十万师。更有琴馀诗一卷，本来名将半能诗。
东宁百咏·其三
作者：苏镜潭
朝代：清
体裁：七言绝句

舟师北伐下瓜州，黄叶西风片片愁。一例长城诗律壮，岘山名句足千秋。
东宁百咏·其三十
作者：苏镜潭
朝代：清
体裁：七言绝句

古寺杉松万影蓝，驱车路过县门南。登临不觉西天小，直上香林叩佛龛。
东宁百咏·其三十一
作者：苏镜潭
朝代：清
体裁：七言绝句

剑潭潭水冷千秋，剑气光芒射斗牛。只恐化龙沧海去，閒云潭影日悠悠。
东宁百咏·其三十七
作者：苏镜潭
朝代：清
体裁：七言绝句

大冈小冈山矹硉，东螺西螺水汩没。一邱一壑费平章，归来驴背鞭残月。
东宁百咏·其三十三
作者：苏镜潭
朝代：清
体裁：七言绝句

胜地林泉拓一弓，巍巍曾是梵王宫。南园试较参军记，白璧终当累放翁。
东宁百咏·其三十九
作者：苏镜潭
朝代：清
体裁：七言绝句

千里流沙一线通，丹枫渔火满江红。夜深帆动春潮入，估客移船泊海翁。
东宁百咏·其三十二
作者：苏镜潭
朝代：清
体裁：七言绝句

安禅初地辟孤峰，持钵东来咒毒龙。遥指浮图枫树杪，碧云深处一声钟。
东宁百咏·其三十五
作者：苏镜潭
朝代：清
体裁：七言绝句

十里青畴鸠唤耕，李花无主梨花生。春雨草侵乌鬼井，晚潮沙接红毛城。
东宁百咏·其三十八
作者：苏镜潭
朝代：清
体裁：七言绝句

清溪九重十八重，回环九十有九峰。朝来爽气扑眉宇，人立烟峦倚古松。
东宁百咏·其三十六
作者：苏镜潭
朝代：清
体裁：七言绝句

咬狗溪前野雀飞，卓猴溪畔夜乌归。停鞭一路看鱼塭，小艇无人系落晖。
东宁百咏·其三十四
作者：苏镜潭
朝代：清
体裁：七言绝句

西定坊前水一涯，游人争拜水仙祠。古今祀典歧讹甚，冷笑人间杜十姨。
东宁百咏·其九
作者：苏镜潭
朝代：清
体裁：七言绝句

宏农得宝事荒唐，谶纬流传太不祥。片碣凤山镌八字，山明水秀启遐荒。
东宁百咏·其九十
作者：苏镜潭
朝代：清
体裁：七言绝句

鬓丝禅榻感前游，载酒江湖一叶秋。赢得诗人称薄倖，空教小杜梦扬州。
东宁百咏·其九十一
作者：苏镜潭
朝代：清
体裁：七言绝句

殷殷动地走雷车，撼岳摇山一震馀。开辟倘编灾异志，防他史笔不胜书。
东宁百咏·其九十七
作者：苏镜潭
朝代：清
体裁：七言绝句

采茶歌里上茶山，采得新茶带雨还。商人重利官徵税，千艘万舶出台湾。
东宁百咏·其九十三
作者：苏镜潭
朝代：清
体裁：七言绝句

平畴如沃遍桑麻，屿辟基隆杂港叉。造物偶然施狡狯，顿教两地雨晴差。
东宁百咏·其九十九
作者：苏镜潭
朝代：清
体裁：七言绝句

刺桐花开绛雀啼，刺桐花落彩囊栖。嫣红三月春如锦，半月城头日欲西。
东宁百咏·其九十二
作者：苏镜潭
朝代：清
体裁：七言绝句

梅子黄时天烂夏，菊英餐候雨骑秋。平生庾信真萧瑟，长笛江空正倚楼。
东宁百咏·其九十五
作者：苏镜潭
朝代：清
体裁：七言绝句

如此江山餍绮罗，天香吹散绛云窝。桃花开尽樱花丽，应比刘郎艳福多。
东宁百咏·其九十八
作者：苏镜潭
朝代：清
体裁：七言绝句

山柑红艳味新腴，陌上累累似贯珠。胜说浓香闻七里，惹他蝴蝶醉魂扶。
东宁百咏·其九十六
作者：苏镜潭
朝代：清
体裁：七言绝句

西柑风味胜家乡，十月新黄透甲香。昨夜乌鱼初佐酒，此行端不负诗肠。
东宁百咏·其九十四
作者：苏镜潭
朝代：清
体裁：七言绝句

七月八月飓风来，破帆屈鲎似轰雷。排裂西南陷东北，舟人解缆心胆摧。
东宁百咏·其二
作者：苏镜潭
朝代：清
体裁：七言绝句

飒爽英姿在眼前，昭陵茧纸几何年。流传墨宝人间少，恐有风雷护笔巅。
东宁百咏·其二十
作者：苏镜潭
朝代：清
体裁：七言绝句

灵旗杂遝海门东，千古君臣俎豆同。伏腊醉归桑柘晚，神弦犹唱大王风。
东宁百咏·其二十一
作者：苏镜潭
朝代：清
体裁：七言绝句

北园亭榭已苍凉，莫问榴环选佛场。一井何关兴废事，老僧犹说延平王。
东宁百咏·其二十七
作者：苏镜潭
朝代：清
体裁：七言绝句

旧题剥蚀几星霜，黄檗萧条野芷香。垂老屠黎谙故事，为余流涕说沧桑。
东宁百咏·其二十三
作者：苏镜潭
朝代：清
体裁：七言绝句

海外扶馀正朔存，延秋城下泣王孙。秋来禾黍临官道，不见先朝桔柣门。
东宁百咏·其二十九
作者：苏镜潭
朝代：清
体裁：七言绝句

烟霞突兀耸中峰，罗列诸山似附庸。依旧反经留片石，西云岩畔水淙淙。
东宁百咏·其二十二
作者：苏镜潭
朝代：清
体裁：七言绝句

北港溪头国姓庄，野花流水枕斜阳。摩挲一段燕然石，曾是征南旧战场。
东宁百咏·其二十五
作者：苏镜潭
朝代：清
体裁：七言绝句

孤屿沙浮落日昏，万流东去似云奔。不知何代将军庙，废瓦寒鸦啄寝门。
东宁百咏·其二十八
作者：苏镜潭
朝代：清
体裁：七言绝句

岗山树色腻似油，清水春光浓于酒。平揖岳阳拓万千，横揽云梦吞八九。
东宁百咏·其二十六
作者：苏镜潭
朝代：清
体裁：七言绝句

空濛岛屿拥烟鬟，北望孤城尚苦寒。千古隆冬长积雪，直同太华作奇观。
东宁百咏·其二十四
作者：苏镜潭
朝代：清
体裁：七言绝句

群壑千山东北走，诸罗突兀玉山高。扶摇一万三千尺，天遣禺疆负巨鳌。
东宁百咏·其五
作者：苏镜潭
朝代：清
体裁：七言绝句

东宁二世嗣王贤，坠地金瓯竟不全。绝徼苦无唐印绶，五铢先复汉家钱。
东宁百咏·其五十
作者：苏镜潭
朝代：清
体裁：七言绝句

铁马金戈动地来，家山残破付寒灰。桃花零落无颜色，寒食山头战鬼哀。
东宁百咏·其五十一
作者：苏镜潭
朝代：清
体裁：七言绝句

大泽茫茫混钓鱼，一身沦落故人疏。剖肝刳腹寻常事，千古犹留却聘书。
东宁百咏·其五十七
作者：苏镜潭
朝代：清
体裁：七言绝句

大将南征壁垒新，目中今日已无秦。会须痛饮黄龙酒，讵料妖星照渭滨。
东宁百咏·其五十三
作者：苏镜潭
朝代：清
体裁：七言绝句

誓扫狼烽愿已乖，冷灰碧血槁残骸。一门理学兼忠荩，妇孺家家祀石斋。
东宁百咏·其五十九
作者：苏镜潭
朝代：清
体裁：七言绝句

靖海舟师破百蛮，功成陈币泪潸潸。入吴本为封侯计，一剑恩仇亦等閒。
东宁百咏·其五十二
作者：苏镜潭
朝代：清
体裁：七言绝句

崎岖薄宦渡层冰，遗爱滇南说故丞。老去不禁亡国恨，宰官无奈去为僧。
东宁百咏·其五十五
作者：苏镜潭
朝代：清
体裁：七言绝句

昆明回首劫灰红，飘泊天南哭寓公。终是幼安甘蹈海，一楼皂帽老辽东。
东宁百咏·其五十八
作者：苏镜潭
朝代：清
体裁：七言绝句

仓皇万马正临江，慷慨甘为子姓降。胜败莫论兴与废，古来国士本无双。
东宁百咏·其五十六
作者：苏镜潭
朝代：清
体裁：七言绝句

鱼水君臣重托孤，三分龙卧起雄图。艰难手创偏安局，直把东都作帝都。
东宁百咏·其五十四
作者：苏镜潭
朝代：清
体裁：七言绝句

扁舟南望阻家乡，薇蕨西山恋首阳。天意尚怜两遗老，高年留作鲁灵光。
东宁百咏·其八
作者：苏镜潭
朝代：清
体裁：七言绝句

猿臂将军右北平，遁荒海外了馀生。可怜三尺孤坟上，古藓残碑没姓名。
东宁百咏·其八十
作者：苏镜潭
朝代：清
体裁：七言绝句

宝镜分飞玉匣尘，黑冤三字竟长沦。凄凉东市招魂日，忍展君侯旧绣巾。
东宁百咏·其八十一
作者：苏镜潭
朝代：清
体裁：七言绝句

宫庭巫蛊亦何凭，佩玦东山事可徵。妾自殉夫夫殉国，留将双泪哭兰陵。
东宁百咏·其八十七
作者：苏镜潭
朝代：清
体裁：七言绝句

姊妹相逢唤拣茶，靓妆新样髻盘蛇。低头各诉心头事，一朵星星茉莉花。
东宁百咏·其八十三
作者：苏镜潭
朝代：清
体裁：七言绝句

香米新登菉豆肥，曼声蛮舞短青衣。木瓢瓮口开春酿，伏腊鸡豚带醉归。
东宁百咏·其八十九
作者：苏镜潭
朝代：清
体裁：七言绝句

楼头春醉起笙歌，艳迹苏台吊苧萝。谁续澹心新杂志，秦淮风月客愁多。
东宁百咏·其八十二
作者：苏镜潭
朝代：清
体裁：七言绝句

黄初七子擅风流，携手吹台荐客愁。日暮孤鸿天外寄，乱云无数落荒洲。
东宁百咏·其八十五
作者：苏镜潭
朝代：清
体裁：七言绝句

小姑结屋傍溪林，惹得阿郎逗嘴琴。欲解佩环太羞涩，纱巾乌合订同心。
东宁百咏·其八十八
作者：苏镜潭
朝代：清
体裁：七言绝句

十五盈盈窈窕娘，閒时亲制靓衣裳。问娘年纪刚花信，较长儿家数岁强。
东宁百咏·其八十六
作者：苏镜潭
朝代：清
体裁：七言绝句

猩唇初绽玉脂香，理鬓薰衣卸晚妆。嫁得弄潮好夫婿，归来团坐吃槟榔。
东宁百咏·其八十四
作者：苏镜潭
朝代：清
体裁：七言绝句

番儿初拥卓戈纹，番女双趺露桶裙。头上野花名蛤网，螺钱一串各平分。
东宁百咏·其六
作者：苏镜潭
朝代：清
体裁：七言绝句

慷慨临戎一纸书，仲坚无意霸扶馀。天教两岛沦金厦，忍见儿曹走传车。
东宁百咏·其六十
作者：苏镜潭
朝代：清
体裁：七言绝句

使君来暮起讴思，旧种甘棠发几枝。朱邑桐乡称报最，弦歌今已遍生祠。
东宁百咏·其六十一
作者：苏镜潭
朝代：清
体裁：七言绝句

蛮儿结屋小于箱，林黑山青乱犬羊。此日重经他里雾，新诗七字吊孙郎。
东宁百咏·其六十七
作者：苏镜潭
朝代：清
体裁：七言绝句

桐城旧治通州继，干济文章擅美誉。君看去思官道石，遗黎尚自说姚徐。
东宁百咏·其六十三
作者：苏镜潭
朝代：清
体裁：七言绝句

短衣匹马去骎骎，盾鼻书成动禁林。蹭蹬一官如传舍，老来著作岂初心。
东宁百咏·其六十九
作者：苏镜潭
朝代：清
体裁：七言绝句

楼船横海拥专征，绝岛洪涛拜表行。郡国中兴新创业，巍巍铜柱勒金城。
东宁百咏·其六十二
作者：苏镜潭
朝代：清
体裁：七言绝句

橐笔曾轻万里行，堂堂经济出诸生。纪游稗海流传日，合与东征并擅名。
东宁百咏·其六十五
作者：苏镜潭
朝代：清
体裁：七言绝句

弹丸喋血抗雄州，百战诸罗废垒秋。万里长城甘坏汝，伤心忍唱白扶鸠。
东宁百咏·其六十八
作者：苏镜潭
朝代：清
体裁：七言绝句

五裤曾歌太守廉，异材循绩一身兼。柳州谁继河东起，又见州人誉二髯。
东宁百咏·其六十六
作者：苏镜潭
朝代：清
体裁：七言绝句

汉朝策士重专经，异兆科名柳汁青。平地一雷荒忽破，文章鸾掖启东溟。
东宁百咏·其六十四
作者：苏镜潭
朝代：清
体裁：七言绝句

太宗纵囚庐陵讥，朱山为治其庶几。无端六月忽飞雪，万民卧辙泪沾衣。
东宁百咏·其十
作者：苏镜潭
朝代：清
体裁：七言绝句

匣中霜雪映银绦，劫后模糊战血臊。道是元胡遗寸铁，吐蕃争拜赫连刀。
东宁百咏·其十一
作者：苏镜潭
朝代：清
体裁：七言绝句

山川草昧记巢居，化鹿浮牛半子虚。亘古洪荒山海志，传闻华佑有遗书。
东宁百咏·其十七
作者：苏镜潭
朝代：清
体裁：七言绝句

甲帐楼台迥日非，降旗西去失重围。秋风一夕槺榔死，赤嵌城头蝙蝠飞。
东宁百咏·其十三
作者：苏镜潭
朝代：清
体裁：七言绝句

大海鱼龙战血腥，楼船戈甲阻重溟。千寻铁锁空遗恨，奇策何人塞井陉。
东宁百咏·其十九
作者：苏镜潭
朝代：清
体裁：七言绝句

莽莽平沙万灶烟，将军缺嘴故依然。怒涛呜咽沉天堑，鹿耳门荒锁暮烟。
东宁百咏·其十二
作者：苏镜潭
朝代：清
体裁：七言绝句

獞乡斜日草离离，巴老臣寮访岛夷。螭首不刊金石略，唐碑两字尚传疑。
东宁百咏·其十五
作者：苏镜潭
朝代：清
体裁：七言绝句

披发大荒去帝阍，三山祠宇配师门。吾家碑记分明在，重过潮州拭泪痕。
东宁百咏·其十八
作者：苏镜潭
朝代：清
体裁：七言绝句

罗峨百雉付邱墟，斗大孤城苦战馀。抗手龟崙山上望，狼烽日夜失居胥。
东宁百咏·其十六
作者：苏镜潭
朝代：清
体裁：七言绝句

牛皮席地拓鲲身，故垒荷兰碧草新。赤瓮沦沉三百载，女墙万瓦更粼粼。
东宁百咏·其十四
作者：苏镜潭
朝代：清
体裁：七言绝句

泥马江荒事可哀，临安遗址旧楼台。而今香火琳宫盛，无复当年翠盖来。
东宁百咏·其四
作者：苏镜潭
朝代：清
体裁：七言绝句

花开花落送前朝，玉笛江城咽暮潮。二百五年鸿指地，将军大树尚飘萧。
东宁百咏·其四十
作者：苏镜潭
朝代：清
体裁：七言绝句

春水粼粼瘦影支，閒花落地燕来迟。空潭半夜鸳鸯梦，双宿双飞傍月眉。
东宁百咏·其四十一
作者：苏镜潭
朝代：清
体裁：七言绝句

温泉水滑乱云焦，故迹荒芜考古獠。到此例应三洗髓，胸中垒块已全消。
东宁百咏·其四十七
作者：苏镜潭
朝代：清
体裁：七言绝句

残旗海角叹栖栖，绝好江山忍再提。太息中原方逐鹿，全师无意更征西。
东宁百咏·其四十三
作者：苏镜潭
朝代：清
体裁：七言绝句

回廊曲榭翠微间，觞咏流风若可攀。无奈八公风鹤急，不容安石恋东山。
东宁百咏·其四十九
作者：苏镜潭
朝代：清
体裁：七言绝句

卢前王后久齐名，四载樽前涕泪倾。沦落江南老词客，白头愁杀庾兰成。
东宁百咏·其四十二
作者：苏镜潭
朝代：清
体裁：七言绝句

青山削断太嶒崚，急溜奔雷唤欲应。一道长虹亘天半，龙蛇深夜忽飞腾。
东宁百咏·其四十五
作者：苏镜潭
朝代：清
体裁：七言绝句

死生蛮徼忍伶俜，书币犹徵大府庭。一代洪荒文字祖，丛丛收拾鲒埼亭。
东宁百咏·其四十八
作者：苏镜潭
朝代：清
体裁：七言绝句

大厦真难一木支，望山事去感流离。孤臣力竭身先死，洒泪亲题十字碑。
东宁百咏·其四十六
作者：苏镜潭
朝代：清
体裁：七言绝句

才名几社定无虚，海上未忘属国车。忍说夜郎真盛事，不堪身世比相如。
东宁百咏·其四十四
作者：苏镜潭
朝代：清
体裁：七言绝句

百口流离瘴海波，文章一第重元和。瀛壖异日编诗史，合似辽城祀老坡。
中秋夜独酌忆雅堂
作者：苏镜潭
朝代：清
体裁：古风

败荻空江敛暮云，江头沽酒最思君。十分无过中秋月，总被诗人占九分。沧洲为客六逢秋，取次逢秋压客愁。一酒一花兼一我，此时颇似谪仙不。
再集款月楼醉后走笔
作者：苏镜潭
朝代：清
体裁：七言绝句

有酒但学刘伶醉，有花休作陈陶嗔。江湖落魄寻常事，例有新诗赠美人。
别郭春丈
作者：苏镜潭
朝代：清
体裁：七言律诗

邮亭弱柳碧毵毵，六载羁栖共岭南。岂有遗书追范蠡，忍教挥手谢何戡。棋兵甘让三齐霸，麈柄时亲两晋谭。此后相思渺何处，桃花千尺忆汪潭。
南普陀题壁
作者：苏镜潭
朝代：清

靖海当年此驻师，斜阳劫火纪功碑。我来独下新亭泪，把酒临风尚论之。大江东去炮台横，白石冲潮激岸鸣。一角残霞唐故刹，慈云庭院梵钟声。
南普陀题壁·其一
作者：苏镜潭
朝代：清
体裁：七言绝句

靖海当年此驻师，斜阳劫火纪功碑。我来独下新亭泪，把酒临风尚论之。
南普陀题壁·其二
作者：苏镜潭
朝代：清
体裁：七言绝句

大江东去炮台横，白石冲潮激岸鸣。一角残霞唐故刹，慈云庭院梵钟声。
台南谒延平王祠
作者：苏镜潭
朝代：清
体裁：七言律诗

英雄立马拥专征，故垒萧萧赤嵌城。招讨已颁唐印绶，旌旗犹是鲁诸生。浯州一旅擎铜柱，东海何年走大鲸。回首扶桑孤岛在，茫茫无地哭田横。
寄雅堂
作者：苏镜潭
朝代：清
体裁：七言律诗

别后玉山似旧不，待君商订选诗楼。猖狂有意讥黄祖，落拓何人识马周。拚作英雄甘一死，已教贫士占千秋。暮云最是无情物，勾起羁肠片片愁。
意园
作者：苏镜潭
朝代：清
体裁：古风

三月意园春，都作可怜色。连宵风雨蛮，护花不得力。愁鹃日夕啼，落花坚拒客。花拒客勿来，园丁坐叹息。
次韵答兵爪词长
作者：苏镜潭
朝代：清
体裁：七言绝句

鞭丝鬓影去来潮，东国莺啼客路遥。一事最堪惆怅处，樱花憔悴月无聊。
次韵答文访□呈季丞
作者：苏镜潭
朝代：清
体裁：七言律诗

六载饥驱雪打头，故乡乱讯入羁愁。便违叔度易生吝，未信杜康能解忧。世事危于军背水，客心忙似壑藏舟。异时瀛海编诗话，一集荆溪旧唱酬。
歌妓阿三家题壁
作者：苏镜潭
朝代：清
体裁：七言绝句

当筵一曲曲尘纱，十里珠帘月半斜。枨触江州旧时恨，青衫团扇阿三家。
用瘿民韵和辜菽庐
作者：苏镜潭
朝代：清
体裁：古风

东渡鲲溟万里船，杜家涕泪米家颠。细评茶韵心如水，少掇芹香眼过烟。落拓祇馀孤剑在，会逢似有暗丝牵。归家转盼经残腊，相约杖头挂百钱。黑潮滚滚送归船，乡事寒梅欲放颠。岁晚冰霜催客鬓，兵荒墟里断人烟。日浮大白千杯少，风送深红万恨牵。一事与君同慰藉，身閒落得是无钱。
甲子1924夏自香移寓鹭屿
作者：苏镜潭
朝代：清
体裁：古风

平生枉薄邯郸儿，中岁乃作新安客。邓禹何曾解笑人，一身飘泊长镵白。南归休恋故乡鱼，斜日双江秋水隔。妻孥牵衣向我啼，未免忍饥交相谪。
留别陈蛰公先生
作者：苏镜潭
朝代：清
体裁：七言律诗

数从羁馆接清扬，招饮时过绿野堂。庑下相庄梁妇案，橐中深愧陆生装。家贫计岂佣书拙，时乱身偏作客强。凄绝当年王谢燕，春归犹自恋雕梁。
登废城吊沈文肃公
作者：苏镜潭
朝代：清
体裁：七言律诗

汉朝杨仆事专征，铜柱巍巍旧勒铭。上将楼船下沧海，中兴郡县堕金城。赂秦几辈签降表，责楚于今罢请盟。地下橐弓应有恨，怒潮呜咽打荒营。
立春日观大屯山积雪
作者：苏镜潭
朝代：清
体裁：古风

己未一月三日时在辰，处处村旗社鼓赛迎春。天公故意施狡狯，大屯山上一夜雪花铺如银。大屯之山高接天，上有姑射之神仙。珠宫贝阙缥缈不知几万千。飞鸟不敢过，穷鸱挟愁坐。流云行复止，万木喑不峙。苍崖分寸不可梯，长天寥廓海为低。势将跨鹤凌空去，下视九州万国片片划玻璃。嗟余一身如萍寄，随风飘荡任东西。此时此景杯在手，得不快饮酣如泥。呜呼，得不快饮酣如泥。
答林小眉表弟
作者：苏镜潭
朝代：清
体裁：古风

金人十二祖龙死，竖儒无用坑杀耳。孱唐腐宋纷蚯螬，君亦何心至于此。迷魂苍苍那得招，被发大荒下九霄。男儿三十不称意，鞭挞玉虬恣游戏。君看刘毅信可儿，手掷万千等閒事。南穷巫岛狼须胡，北上金台马骨枯。悲歌感叹溷屠沽，兴酣击缶更呜呜。一朝掉头不肯顾，弃冠投笔忽云徂。归来驴背风雪寒，耸身依旧入诗坛。三年已灭才人刺，尺剑空羞壮士颜。相逢快赌鲲溟酒，高李吹台共携手。且趿朱履掣长鲸，莫管白衣幻苍狗。无端吊古发牢骚，笑傲瀛壖诗百首。遂令朽拙穷枯腔，褰裳跨卫从君后。天生我辈浪得名，古来才大忍相轻。长身寿骨博名句，德孺为弟坡为兄。汉东之国水如渑，时闻人语说苏程。
绝句
作者：苏镜潭
朝代：清

平子工四愁，乃著定情赋。我辈本多情，笔端偶流露。白日堂堂去，英雄奈尔何。登高一涕泪，沉痛百年歌。手挽长蛟去，跨上紫罗天。天公方熟睡，世界是何年。灼灼桃李花，零落无人惜。枝叶非不繁，所好在颜色。天欃出东南，乍乍吐妖芒。其凶主兵象，毋乃太不祥。我有玉昆崙，悲歌奋击碎。无人借酒杯，满胸填垒块。诗人梅宛陵，穷愁诗愈工。欧阳作之序，寄兴托鱼虫。匹夫重意气，手刃所甘心。可惜轵里辈，重利趋黄金。
绝句·其一
作者：苏镜潭
朝代：清
体裁：五言绝句

平子工四愁，乃著定情赋。我辈本多情，笔端偶流露。
绝句·其七
作者：苏镜潭
朝代：清
体裁：五言绝句

诗人梅宛陵，穷愁诗愈工。欧阳作之序，寄兴托鱼虫。
绝句·其三
作者：苏镜潭
朝代：清
体裁：五言绝句

手挽长蛟去，跨上紫罗天。天公方熟睡，世界是何年。
绝句·其二
作者：苏镜潭
朝代：清
体裁：五言绝句

白日堂堂去，英雄奈尔何。登高一涕泪，沉痛百年歌。
绝句·其五
作者：苏镜潭
朝代：清
体裁：五言绝句

天欃出东南，乍乍吐妖芒。其凶主兵象，毋乃太不祥。
绝句·其八
作者：苏镜潭
朝代：清
体裁：五言绝句

匹夫重意气，手刃所甘心。可惜轵里辈，重利趋黄金。
绝句·其六
作者：苏镜潭
朝代：清
体裁：五言绝句

我有玉昆崙，悲歌奋击碎。无人借酒杯，满胸填垒块。
绝句·其四
作者：苏镜潭
朝代：清
体裁：五言绝句

灼灼桃李花，零落无人惜。枝叶非不繁，所好在颜色。
船中作
作者：苏镜潭
朝代：清
体裁：古风

暝合海天宽，令我诗胆小。狂饮读九歌，东南云绕绕。轮行天泱泱，碾碎秋蟾影。蛟龙避三舍，浪逆不敢逞。
观日本绳妓跑马歌
作者：苏镜潭
朝代：清
体裁：古风

铜环络鼓声鼕鼕，斜街列幕千炬红。有美一人短妆束，蛮靴秃袖娇玲珑。五花璀璨红丝绦，欻然崷崒胡青骢。万人空巷神色竦，绝技远致东海东。矫如公孙舞剑器，疾如越女刺猿公。侧如大漠盘饥隼，回似洛浦翩惊鸿。霜蹄蹴蹋乱寒雾，玉佩叮当来天风。冰肌腻粉益妩媚，盈盈秋水回双瞳。须臾忽作散花舞，使我神眩心忧忡。筝琶幽调一时寂，屹立不动如山容。参鸾驾虬何足数，湘灵凝怨云和降。古来木兰从军曲，千里明驼汗血功。隐娘黑卫迢迢去，挟弹夫婿真乘龙。美人名马俱卓越，巾帼乃有此英雄。长歌为我一纵辔，入门吐气如长虹。
访鼓浪屿郑延平水操台故址
作者：苏镜潭
朝代：清
体裁：古风

大鲸搅海海神泣，草鸡干头海水白。洞天遗址水操台，台下怒涛捲寒石。一朝碧眼坐江东，天下全师皆辟易。骨肉情多国仇深，杯酒从容兵权释。
读魏公子列传
作者：苏镜潭
朝代：清
体裁：七言律诗

天下无双魏公子，监门上客敝衣冠。合符一战成功易，纵间万金解毁难。肝胆酬思屠肆侠，英雄求死酒杯阑。史公健笔精华甚，莫抵三君例传看。
赠魏润庵
作者：苏镜潭
朝代：清
体裁：七言律诗

青山无恙水泠泠，文酒风流海上萍。终古才人原妩媚，若论我辈太娉姈。六年旧雨盟莲社，三度秋霜醉洞庭。除是身穷诗便好，只怜乾死案头萤。
车通员移居索诗歌以遗之
作者：苏镜潭
朝代：清
体裁：古风

华亭之南闻唳鹤，平原何故轻入洛。十年以来星步移，阴霾惨晦翳大陆。洞天一去一千里，秋波绿剪芙蓉烛。美人娟娟隔暮云，我欲从之搴杜若。我马虺隤我姑酌，曰归曰归践宿诺。班荆道上略寒温，乡音老大尚依约。筋骨差幸各强健，握手欷歔更大噱。座无车公我不乐，侨居何幸邻孙绰。
送同社陈髯僧吴顽陀归里
作者：苏镜潭
朝代：清
体裁：古风

送君东海上，泪溢东海水。此际最销魂，黯然别而已。古人重风义，投桃而报李。落落两晨星，况同为客里。虬髯湖海士，少小耽经史。六体探其微，运笔奔雷使。琴操致翩翩，净皈参寥子。江关足萧瑟，君胡至于此。觥觥吴元礼，门第纡金紫。特科辟公车，岭峤初筮仕。足迹历九州，高文肆雄诡。一朝朝市改，结束去乡里。同泛海上槎，同醉海上酏。同辔安平游，同棹木兰舣。吊古登金城，夺诗摩坚垒。吟社托寄鸿，下惭雕虫技。有时杂诙谑，雄辩挺而起。赌酒唱旗亭，徵歌画声伎。穷冬朔风严，年光疾如驶。轻舟天际来，风涛震人耳。烽火遍闽中，君去复何倚。长夜役梦魂，思君从此始。
送林四季丞之英伦
作者：苏镜潭
朝代：清
体裁：古风

大风漭漭海西头，大鲸一去海门秋。鲛儿捧泪贝女愁，诗人摇笔凌沧洲。洪涛连天天壁立，明朝挂席此登楼。读书万卷行万里，丈夫四方志弧矢。为君慷慨歌西凉，西凉葡萄倾夜光。翩翩浊世平原君，哑哑娵隅蛮参军。六年客舍忘晨夕，千秋选楼待平分。吾闻海西爱兰岛，江山岸兀拥左纛。又闻海峡千艨艟，当年一炬定东风。恨不手持白玉杖，相从遍踏仙人掌。徒学少文耽卧游，胸罗丘壑纷摩荡。期君快著豫州鞭，别君直上鸱夷船。青鞋布袜吾已矣，拔剑斫地心茫然。此行倘遇鸡林贾，定乞诗篇购洛社。担簦跨马幸未凉，他日从容为君下。归来若问芦中人，依然寒杀孟东野。
送林四季丞之英伦
作者：苏镜潭
朝代：清

大风漭漭海西头，大鲸一去海门秋。鲛儿捧泪贝女愁，诗人摇笔凌沧洲。洪涛连天天壁立，明朝挂席此登楼。读书万卷行万里，丈夫四方志弧矢。为君慷慨歌西凉，西凉葡萄倾夜光。翩翩浊世平原君，哑哑娵隅蛮参军。六年客舍忘晨夕，千秋选楼待平分。吾闻海西爱兰岛，江山岸兀拥左纛。又闻海峡千艨艟，当年一炬定东风。恨不手持白玉杖，相从遍踏仙人掌。徒学少文耽卧游，胸罗邱壑纷摩荡。期君快著豫州鞭，别君直上鸱夷船。青鞋布袜吾已矣，拔剑斫地心茫然。此行倘遇鸡林贾，定乞诗篇购洛社。担簦跨马幸未凉，他日从容为君下。归来若问芦中人，依然寒杀孟东野。
酬蕉麓赠别之作
作者：苏镜潭
朝代：清
体裁：古风

罗隐生晚唐，江东惜独步。才名冠乙科，驰骋长杨赋。床头金尽时，颜色已非故。垂老耽苦吟，迟我台城路。
醉歌
作者：苏镜潭
朝代：清
体裁：古风

隋珠莫邪争辉光，美人珊珊来明珰。五陵走马事任侠，貂裘醉卧黄金床。浮云须臾变苍狗，朱颜镜里不相守。雍门鼓瑟孟尝愁，高台曲沼已千秋。千秋万岁且醉歌，醉歌一曲泪滂沱。白日不向西方升，沧海无端忽三变。夸父去后何时回，麻姑狡狯几经见。神仙不老亦不死，千年不见赤松子。天崩地坼亦何凭，古今事例复相仍。万事无如且醉歌，醉歌一曲奈愁何。结客不羡郑当时，结客只羡高渐离。相逢痛饮为击筑，屠沽市上酣淋漓。昨日经过延秋门，门上乌啼泣王孙。百年富贵如朝露，列戟貂蝉不知数。快意当前且醉歌，醉歌一曲莫蹉跎。诗人自古号多穷，四海不闻罗江东。苦吟呕尽心肝血，忽得奇句排鸿濛。高山流水海上琴，子期已死无知音。身后传名亦仅耳，此中得失知寸心。寸心有酒且醉歌，醉歌一曲悲凤多。
春日赴大孤山
作者：苏震占
朝代：清

一辞桑梓遄征日，便是门闾倚望时。敢谓游春归缓缓，特因去国意迟迟。山横夕照人初远，柳上长堤月正窥。翘首乡关何处所，万里云树总凄其。
去年与刘艾园汲泉共饮今年余客南皮渡河归来感而纪之
作者：苏鹤成
朝代：清

忆酌寒泉沁齿牙，马嘶高柳避尘沙。无端一夜霏微雨，开遍沿村苜蓿花。
惜春
作者：苏鹤成
朝代：清

惜春芳序晚，岑寂淡幽情。补病休资药，非才敢近名。云归三径暖，花落一村晴。望尽林皋外，乘风社燕轻。
挽张之洞联
作者：苑钟山
朝代：清
体裁：联

大道不衰，赖有所宗也；世局始定，乃决然去耶。
崇安寺
作者：苗令琮
朝代：清

一径入云窝，盘回出薜萝。溪风到门尽，山色上楼多。衔果青猿至，冲烟白鸟过。空林清楚远，徙倚欲如何。
读元遗山送李参军诗因寄铁崖
作者：苗令琮
朝代：清

女莫作王明君，男莫作班定远。尊为阏氏贵封侯，一去边廷竟不返。铁崖赵侯古侠者，平生足迹半天下。吊古欲射钱塘潮，依人又跃燕山马。击筑长安里，买醉章华街。缠头十万锦，穷愁安在哉。西风易水酒徒散，酣歌走上黄金台。隐居深闭太行足，杨柳门前几回绿。四时空失慈母欢，一朝难得八州督。我昔南行七阅月，归来亲鬓有华发。空空两手登高堂，我母见之若饥渴。因忆逢君林屋西，君言失意今当归。故山春色又周岁，白头望断莱子衣。衣如鹑兮马如狗，跋涉三年竟何有。请君三复遗山诗，扼狐岭上应回首。
读莲洋集书后
作者：苗令琮
朝代：清

莲洋诗格驾渔洋，岳色河声镇大荒。仙佛因缘拟裴孟，公卿赠送重钱郎。布衣闻望倾三省，旅食艰难寄四方。惭愧谁为宰相者，奇才岂但骆宾王。
长平箭头行
作者：苗令琮
朝代：清

锐头竖子勇如虎，长平穴中斗群鼠。四十万人灰烬飞，耕作髑髅山下土。狼牙三脊人血腥，青碧斑剥铜花生。冷光射我迫难视，吼作丹川呜咽声。波流赤血下杀谷，满眼污泥鬼雄哭。寒风飒飒吹阴沙，断镞残兵怨马服。吁嗟乎，尔曹自死平原君，赵括小子何足云，当时岂无廉将军。升平遗箭犹存在，留与耕人作铜卖。
读段氏说文解字注心部𢝊字下知徐楚金系传吴中顾氏黄氏各有影钞北宋之本不禁神往
作者：苗夔
朝代：清
体裁：古风

生平私淑心，亭林多纂辑。韵学接孔周，一语亮能执。世无扬子云，鬼笑仓颉泣。天未丧斯文，洨长秦灰拾。南唐徐楚金，系传成四十。汪刻落叶多，破碎不完葺。影宋闻顾黄，藏之等什袭。何当一借未，万拜与干揖。补天同娲皇，动地笑惊蛰。九泉谁修文，此举登几级。神爽秋毫巅，主宾阆风立。
半壁山
作者：英启
朝代：清

半壁横江渚，东来第一关。戈船齐奋武，铁锁枉连环。地险波涛怒，时平草木闲。神鸦栖绝顶，疑是古苔斑。
晓发泰安
作者：英启
朝代：清

登车才息雨纷纷，鲁郭齐城望里分。风意不寒尘气净，袖中携得泰山云。
赤壁矶石坊
作者：英启
朝代：清
体裁：联

游客几追从，杯酒盘鱼，到处可知鸿踏雪；仙神重结构，风帘月幌，有时应见鹤横江。
三教圣人殿联
作者：英和
朝代：清
体裁：联

西域谈经，心仰尼山思窃比；东周问礼，语传柱史戒深藏。
书韩苏桃花源诗后
作者：英和
朝代：清

曾闻涿郡有三坡，纳赋年年父老过。莫认桃花源旧路，满山风雨落英多。
挽何凌汉联
作者：英和
朝代：清
体裁：联

再世获传衣，最喜缘深堪历久；三台期接席，那知望切竟成空。
挽彭元瑞联
作者：英和
朝代：清
体裁：联

榕峤奉行舆，道出临安，绛帐抠衣才八岁；蓬山陪末座，职犹弟子，玉堂撰杖忽千秋。
挽曹振镛联
作者：英和
朝代：清
体裁：联

从先大夫于九原，五典春闱，首证当年衣钵；考中书令者廿载，三朝元老，遂成旷代哀荣。
挽王引之联
作者：英和
朝代：清
体裁：联

下笔已千秋，稽古共知尊汉学；还朝能几日，考工惜未补周官。
新草
作者：英和
朝代：清

阶下几茎草，离离青未匀。池塘空有梦，边徼忽惊春。时不遗微物，天原育至仁。待看平野遍，访旧动双轮。
海幢寺有须观音殿联
作者：英和
朝代：清
体裁：联

佳气海天遥，忆当年兆协桑弧，早沐神慈垂默佑；政声山斗在，念此日荫承兰绮，敢忘忠荩绍清芬。
赠廖鸿藻、廖鸿荃昆弟联
作者：英和
朝代：清
体裁：联

高才何必论勋阀；寿骨遥知是弟兄。
入贡行
作者：英廉
朝代：清

君不见混同江水流向东，东归沧海连鸿濛。中有人烟杂蜃气，分罗部族邻鲛宫。荷轸遥连库野远，桦皮为庐舟是产。衣食家家总问鱼，农畋事事惟须犬。小船贴水大船高，大者百丈小者篙。海岸山溪三千里，年年入贡来皇朝。津头一到闻方语，接伴常年走商贾。髭髯覆面骇山狙，货贝随身矜栗鼠。贡毕还看互市兼，箧笥在手肩瓶甔。不评泉布惟评物，先易醇醪后易盐。噫嘻！圣德柔远远人至，譬如肃慎之矢越裳雉，贡微赍重嘉其意。一物均邀大造慈，荒裔端赖天王赐。朝来锡燕在官衙，饱饫厨珍醉貌斜，蹒跚出门观者哗。观者且勿哗，请看忠孝之性无迩遐，总把君羹携到家。
华山鸟道歌
作者：英廉
朝代：清

群龙拔地旧欲起，掉臂抟云怒未己。细看鸟道夹苍髯，矫首天门怅烧尾。脚底一声何处雷，蹒跚刺眼惊青能。飞空冰雪欲相溅，夺路虎罴胡为来。解我紫茸裘，佐以青藤杖。奇石异松有如此，人生宁惜屐几緉。危梯亦不危，兴到无艰劳。绝壁亦不绝，高立穷纤毫。海气苍茫海天迥，何论震泽之水三万六千顷。帆樯台榭阖闾城，尺幅高堂揭烟景。昨日孤舟系何处，烟际浮图细如箸。始知我亦扰攘尘海中，曾被山僧叹迷误。噫嘻！安得尽将春雨化春醅，仰探北斗为深杯。百年盘礴青蠃堆，一树松前醉一回，鼠肝虫臂奚为哉。
拟谢公
作者：英廉
朝代：清

少嗜壮弥笃，神洽迹益放。偃蹇丘壑间，畴能乖所尚。凌晨诣绝境，初阳丽遥嶂。微踪溯险夷，层峤历幽旷。栈危后已夐，林折前若障。飞梁绵绝蹊，崩石炫谲状。荣巅赪霞鲜，奔涧素泉壮。俯觑猿引臂，侧聆禽展吭。凝神周广漠，穷睇隘溟涨。域灵恣探索，趣异困纷饷。遗物悟有获，赏心希不让。回念征途人，达生眜独往。
游鸡鸣山寺
作者：英廉
朝代：清

响踏层岩落叶黄，何年帝馆化僧廊。霸图佛力同销歇，古木寒云自莽苍。长堞缘山阑塔影，乱帆归浦静江光。残砖识取南朝物，重叠苔花覆断墙。
挽张劲均联
作者：英翰
朝代：清
体裁：联

一生一死见交情，惟我与君，不愧此七个字；若子若妻未了事，自今而后，靖勿念八口家。
挽曾国藩联
作者：英翰
朝代：清
体裁：联

福迈武乡侯，尽瘁鞠躬，百战卒成中兴业；寿输郭尚父，内忧外患，九原犹系老臣心。
君山
作者：范仕义
朝代：清

一帆天上落，山色扑须眉。斑竹湘妃墓，丹枫柳毅祠。风涛环岸涌，钟磬出云迟。到此襟怀阔，长吟远望时。
门人蒋纯甫自吴淞来访诗以慰之
作者：范仕义
朝代：清

昔宰吴淞日，怜君有异才。如何十年别，犹是布衣来。桥自题司马，台应筑郭隗。相逢吾慰汝，莫效阮生哀。
太原阎百诗先生见示尚书古文疏证因赠
作者：范允𨧨
朝代：清

东南淮水壮波澜，鲁殿遗经树讲坛。不见古人时有恨，尝疑知者亦良难。典型莫忘中郎似，谭笑宁同楚相观。千载梅生应悔作，无瑕白璧久当完。
晓发钱塘
作者：范允𨧨
朝代：清

望海楼头更漏息，残星耿耿江月黑。摩肩掉臂争一门，渡口茫茫行不得。何郎操楫近颓岸，客子棼如褰衣涉。自云恰受十五人，过此一钱辞若直。岂意廉贾出君辈，人生何者非贪墨。昔闻江边拉渡客，不满百夫无行色。公然劫夺入船来，何异对面为盗贼。水痕欲上与船平，颠风扑面孤帆侧。谁与习没是吴儿，千载含沙为鬼蜮。今年长吏除弊政，篙工惴惴自投劾。弃灰徒木令必行，以之正用亦有力。我乘轻舟捷于鸟，霎到西兴未午食。腐儒念国岂止此，百感频生无终极。
赵文敏十子碑在宫后今已断缺感赋
作者：范允𨧨
朝代：清

金人辞汉泪收痕，一任推挤出里门。内院但知元学士，东吴犹唤赵王孙。丰碑僵卧人争写，碧藓深蟠手可扪。杀马毁车胡不逝，尚留文采动天阍。
春日饮酒
作者：范元亨
朝代：清

春芳不畏落，年年开满枝。蜂蝶死霜雪，微暖行复飞。大化有递嬗，去来无足悲。齿发本同体，脱落不复知。顾此现在身，良可深长思。山中多白云，庭中陈酒卮。白云有聚散，酒卮无尽时。
观钱南园侍御画马
作者：范元亨
朝代：清

萧萧榻上天风起，真龙远涉流沙水。谁能放笔为此图，二百年来钱御史。何年房驷堕人间，羞立彤阶仗马班。嚼残金勒神郁怒，朔气纸上森清寒。千金祇愿酬恩遇，飞电无端从鞚驭。顾盼分明獬豸心，回身自惜麒麟步。鬣毛上指晴光擞，万里尘开蹋风走。喷玉长嘶彻九霄，天门虎豹应低首。我闻御马好头赤，青骢凋丧无颜色。可怜画骨今何人，令人空忆曹将军。
雨夜宿韩家庙
作者：范兆龙
朝代：清
体裁：古风

阴云蔽空白日冥，疾风满路驱雷霆。幸接招提投一宿，空廊寂寂飞鼯鼪。齐厨无人烟火熄，佛前几卷堆残经。燃灯枯坐两耳冷，侧听万壑松涛倾。檐溜须臾声渐止，门外潺湲犹未已。开轩月露皓盈阶，仰看天光净如洗。
挽张百熙联
作者：范公谠
朝代：清
体裁：联

仪徵博雅、献县淹通，旷典锡嘉名，公更为学界斗山，澜障百川韩吏部；燕国文章、曲江风度，及门承教泽，我愿与岭南桃李，香输一瓣狄梁公。
七月一日宴七里香花下作
作者：范咸
朝代：清

唐昌玉蕊无踪迹，后土琼花再见难。官阁独馀春桂影，婆娑长得月中看。小叶荼蘼一丈馀，花开五出袭琼琚。生怜青琐无消息，难觅吹箫紫凤车。琼台原不在人间，素艳何来绿玉鬟。长见蕊珠宫里雪，只缘地近补陀山。聚仙也合依稀似，玉质秾香总不同。欲向通明上封事，弹文先斥妒花风。幸留七里香名在，认取山矾为写真。寄语世人休聚讼，冰姿原不藉前尘。瀛壖合是洞仙家，宴赏贪看玉树花。赋罢新诗消受得，春风何处七香车。
七月一日宴七里香花下作·其一
作者：范咸
朝代：清

唐昌玉蕊无踪迹，后土琼花再见难。官阁独馀春桂影，婆娑长得月中看。
七月一日宴七里香花下作·其三
作者：范咸
朝代：清

琼台原不在人间，素艳何来绿玉鬟。长见蕊珠宫里雪，只缘地近补陀山。
七月一日宴七里香花下作·其二
作者：范咸
朝代：清

小叶荼蘼一丈馀，花开五出袭琼琚。生怜青琐无消息，难觅吹箫紫凤车。
七月一日宴七里香花下作·其五
作者：范咸
朝代：清

幸留七里香名在，认取山矾为写真。寄语世人休聚讼，冰姿原不藉前尘。
七月一日宴七里香花下作·其六
作者：范咸
朝代：清

瀛壖合是洞仙家，宴赏贪看玉树花。赋罢新诗消受得，春风何处七香车。
七月一日宴七里香花下作·其四
作者：范咸
朝代：清

聚仙也合依稀似，玉质秾香总不同。欲向通明上封事，弹文先斥妒花风。
七里香
作者：范咸
朝代：清

翠盖团团密叶藏，繁花如雪殢幽芳。分明天上三珠树，散作人间七里香。丹桂婆娑犹入俗，绣毬攒簇太郎当。何如琼岛嫣然秀，采掇还传辟瘴方。
三叠台江杂咏
作者：范咸
朝代：清

方丈瀛洲孰问途，童南丱女计真迂。难从缥缈寻三岛，才望沧溟笑具区。志怪惜无观海赋，陈诗赖有采风图。简书不见依依柳，只合中原占丽都。小豆稀微认海舟，渊渟静渌到城头。缘篷上下凭桅脚，望向东西倚柁楼。十斛夜珠波上度，一天云汉月中游。鼠桥虎尾从头数，不惜千金檄广州。蟠螭光怪起陂陀，箕服成谣竟不蹉。拍水早占衔鼠起，登山还信蛰龙过。赤眉铜马泥中蠖，沧海桑田指上螺。怪得清泉轰烈火，飞廉暴骇涸鳞多。四时花并一时开，冬日池荷清浅洄。尽放颠狂偏爱菊，不随寒暖却输梅。笑他作客无愁思，何用悲秋仰大才。照殿深红浑不谢，朝华山下锦成堆。改岁无从问落蓂，于茅添竹结莎厅。矮墙漏日虚窗白，丛树连阴曲槛青。被发文身尊粤尉，裸衣埋骨学刘伶。漆颐便自誇年少，难染丝丝两鬓星。甑爨人人备百工，生男赘妇不知翁。束肠约肚足争捷，缉苧编茆手自缝。宿树隐藏狐兔窟，惊沙奔及马牛风。髑髅高奉群相寿，野伏长鈚恃竹弓。繁英的的绕南荣，花信风来孰主名。冬夜还疑输夏日，秋淋何事转春耕。地瓜生处成滋蔓，土豆收时祝满盈。更有蔗浆通市舶，羁縻应鉴远人情。怀柔频诵典谟篇，省识黄农与古缘。象物已新皇夏鼎，阜财更拂有虞弦。中官投药泉犹洁，狂虏游魂膏自煎。极目云山多北向，彩霞深处是中天。无怀信是葛天民，狞豹当胸未似真。出草攻围先用火，采藤伐木岂抽薪。旧痕贯竹涂金钏，新浴临溪爱玉人。为看渺绵飞彩凤，靓妆可厌绮罗陈。椎髻围花一色红，尤怜雉尾晚摇风。也谙礼让非关学，才读诗书便不同。大耳祇因娱美妇，细腰未许过成童。笑他女作门楣好，真个吾翁即若翁。椰子中坚不作瓤，天生美酝得分尝。绿筠已睹观音面，翠蟹终无公子肠。粉壁握椒焚牡蛎，管城脱颖贮桄榔。难烹却怪逢蚼？，博物应知又累桑。木城环拂绿云堆，二月寒蝉声已催。北塞罕传鸿信至，南荒终少鹊飞来。销磨劫火培元气，鼓吹勾萌养不才。但使巡行阡陌好，中天日月自昭回。
三叠台江杂咏·其一
作者：范咸
朝代：清

方丈瀛洲孰问途，童南丱女计真迂。难从缥缈寻三岛，才望沧溟笑具区。志怪惜无观海赋，陈诗赖有采风图。简书不见依依柳，只合中原占丽都。
三叠台江杂咏·其七
作者：范咸
朝代：清

繁英的的绕南荣，花信风来孰主名。冬夜还疑输夏日，秋淋何事转春耕。地瓜生处成滋蔓，土豆收时祝满盈。更有蔗浆通市舶，羁縻应鉴远人情。
三叠台江杂咏·其三
作者：范咸
朝代：清

蟠螭光怪起陂陀，箕服成谣竟不蹉。拍水早占衔鼠起，登山还信蛰龙过。赤眉铜马泥中蠖，沧海桑田指上螺。怪得清泉轰烈火，飞廉暴骇涸鳞多。
三叠台江杂咏·其九
作者：范咸
朝代：清

无怀信是葛天民，狞豹当胸未似真。出草攻围先用火，采藤伐木岂抽薪。旧痕贯竹涂金钏，新浴临溪爱玉人。为看渺绵飞彩凤，靓妆可厌绮罗陈。
三叠台江杂咏·其二
作者：范咸
朝代：清

小豆稀微认海舟，渊渟静渌到城头。缘篷上下凭桅脚，望向东西倚柁楼。十斛夜珠波上度，一天云汉月中游。鼠桥虎尾从头数，不惜千金檄广州。
三叠台江杂咏·其五
作者：范咸
朝代：清

改岁无从问落蓂，于茅添竹结莎厅。矮墙漏日虚窗白，丛树连阴曲槛青。被发文身尊粤尉，裸衣埋骨学刘伶。漆颐便自誇年少，难染丝丝两鬓星。
三叠台江杂咏·其八
作者：范咸
朝代：清

怀柔频诵典谟篇，省识黄农与古缘。象物已新皇夏鼎，阜财更拂有虞弦。中官投药泉犹洁，狂虏游魂膏自煎。极目云山多北向，彩霞深处是中天。
三叠台江杂咏·其六
作者：范咸
朝代：清

甑爨人人备百工，生男赘妇不知翁。束肠约肚足争捷，缉苧编茆手自缝。宿树隐藏狐兔窟，惊沙奔及马牛风。髑髅高奉群相寿，野伏长鈚恃竹弓。
三叠台江杂咏·其十
作者：范咸
朝代：清

椎髻围花一色红，尤怜雉尾晚摇风。也谙礼让非关学，才读诗书便不同。大耳祇因娱美妇，细腰未许过成童。笑他女作门楣好，真个吾翁即若翁。
三叠台江杂咏·其十一
作者：范咸
朝代：清

椰子中坚不作瓤，天生美酝得分尝。绿筠已睹观音面，翠蟹终无公子肠。粉壁握椒焚牡蛎，管城脱颖贮桄榔。难烹却怪逢蚼？，博物应知又累桑。
三叠台江杂咏·其十一
作者：范咸
朝代：清
体裁：七言律诗

椰子中坚不作瓤，天生美酝得分尝。绿筠已睹观音面，翠蟹终无公子肠。粉壁握椒焚牡蛎，管城脱颖贮桄榔。难烹却怪逢蚼�，博物应知又累桑。
三叠台江杂咏·其十二
作者：范咸
朝代：清

木城环拂绿云堆，二月寒蝉声已催。北塞罕传鸿信至，南荒终少鹊飞来。销磨劫火培元气，鼓吹勾萌养不才。但使巡行阡陌好，中天日月自昭回。
三叠台江杂咏·其四
作者：范咸
朝代：清

四时花并一时开，冬日池荷清浅洄。尽放颠狂偏爱菊，不随寒暖却输梅。笑他作客无愁思，何用悲秋仰大才。照殿深红浑不谢，朝华山下锦成堆。
三月二十五日渡海纪所见
作者：范咸
朝代：清

海门峡如束，放舟还趁潮。岛屿渐以远，仰视惟云霄。天与水为一，远帆同秋毫。极目杳无际，意气惨不骄。问程藉指南，出海称人豪。亚班揽篷索，上下等悬猱。巨浪拍天起，比似桅樯高。龙骨从上过，一落轻于毛。远望峻岭矗，水沸山岳摇。柁师噤不语，谓是鲲鱼尻。喷沬散作雨，十里闻腥臊。转瞬无所睹，但觉心旌愮。晚霞日初落，星斗何迢迢。夜黑青燐生，非鬼亦非妖。燄燄千万点，谁将十斛抛。此景洵奇绝，坐看过中宵。鸡鸣天欲曙，华彩掀波涛。天吴与紫凤，野火春风烧。万顷荡金碧，蛟鼍争潜逃。动心复駴目，快事倾醇醪。幸逢圣御宇，海宴无飘飖。生平见未见，恣意誇同曹。得藉沧溟力，永静番俗嚣。归将画蓬壶，游仙足解嘲。笑语金华人，局蹐虚鸣镳。
上谷见雾
作者：范咸
朝代：清

日迟寒雾上，林间横匹素。雅影忽飞翻，散作村烟去。
乌鱼有引
作者：范咸
朝代：清

网鱼竞捕正头乌，兴味频嫌至后殊。海堀引回怜瘦剧，船头悬罟急徵输。钓缗信足骄渔父，幻化无须诳老夫。曾食江鲻争比得，芙蓉花里好提壶。
九头柑
作者：范咸
朝代：清

传来海上得分甘，玉乳琼浆旧未谙。千树何当誇异种，九头今始识真柑。曾经黄帕分携重，不厌筠笼取次贪。正值上元嘉节后，洞庭休再忆江南。
二十八日入鹿耳门过七鲲身
作者：范咸
朝代：清

遥见青山似画屏，铁嶕捩柁费丁宁。荡缨有路分沙线，浮海何人续水经。乌鬼渡寒遮鹿耳，荷兰城坼扫王庭。鲲身久绝鲸鲵迹，风起不闻战血腥。
二十六日晚泊澎湖
作者：范咸
朝代：清

计程问澎湖，取道疑已远。沿洄逾七更，花屿杳难辨。金乌已西落，风微柁欲转。黑沟惊狂澜，横洋畏屯蹇。传闻弱水近，东去不复返。岂必饱鱼腹，窃自轻轩冕。藤縆数百尺，用试水深浅。俄见白鸟飞，色喜定残喘。澳岛三十六，卷石非绝巘。潮势觉已平，欠伸求息偃。收篷且寄泊，努力进餐饭。
五绝句
作者：范咸
朝代：清

衣冠渐已学唐人，妇女红衫一色新。金鼓齐鸣双举手，浅斟低唱又三巡。不须戛玉更敲金，声韵幽飏夜漏沈。自是天民歌帝力，儿家知识本无心。岛上方言语意深，依然天籁有清音。须知声教通重译，倾尽尊亲万国心。
五绝句·其一
作者：范咸
朝代：清

衣冠渐已学唐人，妇女红衫一色新。金鼓齐鸣双举手，浅斟低唱又三巡。
五绝句·其三
作者：范咸
朝代：清

岛上方言语意深，依然天籁有清音。须知声教通重译，倾尽尊亲万国心。
五绝句·其二
作者：范咸
朝代：清

不须戛玉更敲金，声韵幽飏夜漏沈。自是天民歌帝力，儿家知识本无心。
交枝莲
作者：范咸
朝代：清

产自污泥涅不缁，迎风承露号交枝。看他亦解相萦抱，底事依依在水湄。
元旦后四日庄副使斋头见菊花
作者：范咸
朝代：清

迎年何事更争新，怪底真成海外春。花历三时如热客，蓂开五叶俨浮尘。幽姿岂必誇颜色，艳景难教信隐沦。输与寒梅仍应候，孤芳不肯早呈身。
再叠台江杂咏原韵
作者：范咸
朝代：清

瀰茫徼外辟穷途，飞渡横洋计不迂。瀇瀁自来瓯脱地，屏藩藉此弹丸区。灵槎好系扶桑木，赤石谁传瀛海图。千树刺桐红似火，锦官直欲拟成都。汗漫真成不系舟，连樯还裹片帆头。远瞻沙马矶边石，近眺澄台海上楼。云日有情随我住，鲲鲕未辨悔空游。剧怜春瘴迷人目，清梦何从觅九州。西天小寺礼弥陀，伪郑园亭日渐蹉。铜炮风雷金甲动，鲸鱼冠带海门过。虎鲨夜集贪牵罟，鹦武朝游寄负螺。堪笑揭竿称鸭母，空嗤海外夜郎多。密云狂吼几时开，鼍鼓逢逢潮汐回。沙线两条翻白浪，台风六月作黄梅。楼船出水凭帆疾，犀甲摧人藉将才。惆怅鲛宫经百战，忠臣血溅白沙堆。朝潮盈缩视尧蓂，榕树垂条刺史厅。春雨独添铁线白，秋山无过木冈青。弦歌比户皆蛮语，优孟登场半粤伶。欲望长安愁日远，夜凉徙倚太微星。含沙谁谓射人工，登陆机先兆海翁。深赖子矛还自刺，尤怜尺布未能缝。天心但测浅深水，地利全资顺逆风。此日圣朝声教远，军容整暇不张弓。土田不粪便滋荣，百谷从教未识名。一雨似秋三节夏，四时皆穫半年耕。人非土著翻成庶，食有馀粮到处盈。却恨摴蒲成夙疾，窃花儿女说风情。不信豳风蟋蟀篇，雪霜冰霰了无缘。潮鸡夜半已先唱，月魄蓂稀便上弦。金穴玉山那可到，汤泉硫井转相煎。最奇暗澳花如海，才至新秋薄暮天。零丁避世有遗民，重译还疑似女真。山上蛎房成泽国，洞中橘树烂樵薪。鹿场渐已除荒埔，蟒甲于今度汉人。底事穴居同一室，仅分衽席夜横陈。繁花多半是深红，有色无香谢晓风。倒挂终嫌与物异，含羞却似向人同。蛋烟蛮语怜猫女，狐带鹈衣怪狡童。赖有松醪风味足，玉山颓处醉衰翁。凤尾黄梨间白瓤，连林檨子共分尝。生怜香醉郎官舌，牵惹情多御史肠。辟瘴定须藏薏苡，拂尘聊且缚槺榔。蓬麻茜草能成锦，何必田园定种桑。佳葩异卉绣如堆，诗欲成时景又催。绛羽鹦哥频自舞，金丝蝴蝶忽飞来。九重溪外求田好，七里香中作赋才。思力敢誇犹未竭，天风还鼓海涛回。
再叠台江杂咏原韵·其一
作者：范咸
朝代：清

瀰茫徼外辟穷途，飞渡横洋计不迂。瀇瀁自来瓯脱地，屏藩藉此弹丸区。灵槎好系扶桑木，赤石谁传瀛海图。千树刺桐红似火，锦官直欲拟成都。
再叠台江杂咏原韵·其七
作者：范咸
朝代：清

土田不粪便滋荣，百谷从教未识名。一雨似秋三节夏，四时皆穫半年耕。人非土著翻成庶，食有馀粮到处盈。却恨摴蒲成夙疾，窃花儿女说风情。
再叠台江杂咏原韵·其三
作者：范咸
朝代：清

西天小寺礼弥陀，伪郑园亭日渐蹉。铜炮风雷金甲动，鲸鱼冠带海门过。虎鲨夜集贪牵罟，鹦武朝游寄负螺。堪笑揭竿称鸭母，空嗤海外夜郎多。
再叠台江杂咏原韵·其九
作者：范咸
朝代：清

零丁避世有遗民，重译还疑似女真。山上蛎房成泽国，洞中橘树烂樵薪。鹿场渐已除荒埔，蟒甲于今度汉人。底事穴居同一室，仅分衽席夜横陈。
再叠台江杂咏原韵·其二
作者：范咸
朝代：清

汗漫真成不系舟，连樯还裹片帆头。远瞻沙马矶边石，近眺澄台海上楼。云日有情随我住，鲲鲕未辨悔空游。剧怜春瘴迷人目，清梦何从觅九州。
再叠台江杂咏原韵·其五
作者：范咸
朝代：清

朝潮盈缩视尧蓂，榕树垂条刺史厅。春雨独添铁线白，秋山无过木冈青。弦歌比户皆蛮语，优孟登场半粤伶。欲望长安愁日远，夜凉徙倚太微星。
再叠台江杂咏原韵·其八
作者：范咸
朝代：清

不信豳风蟋蟀篇，雪霜冰霰了无缘。潮鸡夜半已先唱，月魄蓂稀便上弦。金穴玉山那可到，汤泉硫井转相煎。最奇暗澳花如海，才至新秋薄暮天。
再叠台江杂咏原韵·其六
作者：范咸
朝代：清

含沙谁谓射人工，登陆机先兆海翁。深赖子矛还自刺，尤怜尺布未能缝。天心但测浅深水，地利全资顺逆风。此日圣朝声教远，军容整暇不张弓。
再叠台江杂咏原韵·其十
作者：范咸
朝代：清

繁花多半是深红，有色无香谢晓风。倒挂终嫌与物异，含羞却似向人同。蛋烟蛮语怜猫女，狐带鹈衣怪狡童。赖有松醪风味足，玉山颓处醉衰翁。
再叠台江杂咏原韵·其十一
作者：范咸
朝代：清

凤尾黄梨间白瓤，连林檨子共分尝。生怜香醉郎官舌，牵惹情多御史肠。辟瘴定须藏薏苡，拂尘聊且缚槺榔。蓬麻茜草能成锦，何必田园定种桑。
再叠台江杂咏原韵·其十二
作者：范咸
朝代：清

佳葩异卉绣如堆，诗欲成时景又催。绛羽鹦哥频自舞，金丝蝴蝶忽飞来。九重溪外求田好，七里香中作赋才。思力敢誇犹未竭，天风还鼓海涛回。
再叠台江杂咏原韵·其四
作者：范咸
朝代：清

密云狂吼几时开，鼍鼓逢逢潮汐回。沙线两条翻白浪，台风六月作黄梅。楼船出水凭帆疾，犀甲摧人藉将才。惆怅鲛宫经百战，忠臣血溅白沙堆。
再登文昌阁访蔡院长
作者：范咸
朝代：清

别来才几时，风花已飘瞥。柳叶高于城，柳絮飞如雪。水色定处浓，岚烟远还灭。客去鸟声喧，空斋独幽绝。